Bukedde Online - Essomero lya Kawempe Moslem P/S balitunze\nAbabaka abayise mu ttanuulu\nAmateeka 8 agattisa ggoolo ya peneti\nMuhangi ayimirizza okusunsula ey'eggwanga\n'Ssegirinnya nze ani okufuuka Honalebo nga nasooka kutembeeya...\nE Namisinda baggadde ekyalo okumala ennaku 14 lwa Coronavirus\nAfumise bba akambe n'amutta lwa kugaana ku...\nESSOMERO lya Kawempe Muslim P/S lisuliridde kusengulwa oluvannyuma lw’Abasiraamu 17 okugula ettaka kwe litudde nga kati bateekateeka kuzimbawo ppaaka.\nAbaguze ettaka lino beeyise "Jinja Kawempe Muslim Association" nga baagala kufuulawo ppaaka ya ttakisi. Essomero lino liri ku musingi gwa UMEA wabula nga lisomeramu n'abaana ba UPE.\nMulimu abayizi 800 nga liri ku yiika musanvu n'ekitundu. Lisangibwa ku mayiro ttaano mu kabuga ka Kawempe ku lw'e Bombo. Ku ttaka kuliko essomero, omuzikiti n'ekisaawe ebiri ku bbulooka nnamba 204.\nEssomero liri ku ppoloti 52 ate ekisaawe kiri ku poloti 138. Ettaka lino kwe kuli ne ffamire ya Hajji Swaib Semakula eyasooka okubeera Mufti wa Uganda. Muhamad Bukenya omuwandiisi w'ekibiina kino yakakkasizza nti baasasudde 390,000,000/- okugula ettaka lino okuva mu kitongole ekya Custodian Board nga basigalidde kufuna kyapa.\n"Bonna abali ku ttaka okutandikira ku ssomero, abatunda omusenyu, abasimbawo mmotoka ne ffamire ya Sheikh Semakula twamaze dda okubakwasa ebbaluwa ezibalaga nti ffe bannannyini ttaka era twagala batukkiririzeemu," Bukenya bwe yategeezezza Bukenya agamba nti ekibiina kyabwe kitambulira wamu ne Supreme Council nga baakola endagaano y'entegee-ragana mwe batambuliza bonna emirimu gyabwe.\nHajji Ssemwanga, ssentebe w'ekibiina kino yategeezezza nti, "Ettaka lino twaliguze mu bulambulukufu okuva mu Custodian Board kubanga teribaddeeko muntu yenna. Tubadde tulisasulira mu bitundu okutuusa lwe twalimazeeyo.\nBuli kiwandiiko ekyetaagisa twakifunye ekitukakasa ku bwannannyini." Marji Bivanju Imaam w'omuzigiti oguli ku ttaka lino yagambye nti, "nkulayirira tetutundangako yadde ejjiiko y'ettaka lino. Lwaki owuliriza eby'abantu abalala? Muhamad Kivumbi omuwanika w'ekibiina yeebuuza lwaki babayita akabondo k'abafere ng'ettaka baaliguze ku ssente zaabwe.\nABASIRAAMU BAWANDA MULIRO\nDR. Hasib Takuba nga yaliko omumyuka wa mmeeya wa Kampala era nga y'akulira olukiiko olutwala essomero lino: Sigenda kukkiriza kabinja ka Basiraamu ba lubatu kutwala ttaka okuli pulojekiti y'essomero emazeeko emyaka egisoba mu 80 eyamba abantu b'omu kitundu.\nYagambye nti akabinja kano era kaasabye olukusa okuva mu KCCA ebakkirize okuteekawo ppaaka kyokka baabagobye kubanga si be bannannyini.\n"Bano ba mafi ya bennyini ababadde batuliira munda. Tubadde tutambulira wamu mu kulwanirira ettaka lino, aba ffamire ya Sheikh Semakula bwe baali balikaayanira. Ensonga zaggweera mu kkooti omulamuzi bwe yasazaamu ekyapa kyabwe nti kya kicupuli," Takuba bwe yagambye.\nWabula bwe tuva mu Kkooti ffenna, baatuwa amagezi okugenda mu Custodian Board okugoba ekyapa ky'ettaka lino mu linnya lya UMEA okutangira bannakyegwanyizi kyokka tugenda okutuukayo nga waliwo akabinja k'Abasiraamu abalala abagoba ku kyapa kye kimu.\nTwagenda okunoonyereza gye bawandiisa ebibiina ng'amanya agali ku biwandiiko kuliko Abasiraamu be tumanyi obulungi okuli ne Imaam w'omuzigiti, Bivanju n'abalala.\nWabula ebbaluwa esaba satifi - keeti y'obwannannyini twagisanga etuuse ku mmeeza ya minisita w'ebyensimbi erindiridde kuteekako mukono ne tubirinnyamu eggere.\nOlukiiko lwa Custodian Board lwatuwa amagezi okuddayo okuteeseganya nabo kyokka tetwakkaanya ng'akabinja kano kalina ebigendererwa bya kutunda kyokka nga ffe twagala ssomero lyaffe n'ekisaawe bisigale wamu. Wabula nga tuyita mu balooya baffe aba MSM Advocates, nga June 17, 2020 twawandiikidde bonna abali ku ttaka lino nga tubalabula nti kano kabinja ka bannakigwanyizi ng'anaakolagana nako akikola ku lulwe.\nHajji Ahmad Bisegerwa nga y'akulira akakiiko akagatta abasomesa n'abazadde ku ssomero lino: Tetusobola kukkiriza kabinja kano kutwala ttaka era tulirwanirira okulaba nga liddayo mu mikono emituufu.\nHajji Sebutta Malende nga looya: Abo baagula mpewo, kye baagula bamanyi kiriko nnannyinikyo. Bagenze okuzimbawo omuzigiti nga tulaba Sheikh Semakula n'atandika okusomesa abantu eddiini. Yamala ebbanga ddene ku ttaka lino naye yali mulambulukufu nti ettaka okuli essomero lya Kawempe Muslim talirinako kakwate.\nSsaalongo Nakabaale Malende: Ebimu ku biwandiiko akabinja k'Abasiraamu bye baakozesa baabiggya mu ffamire yaffe. Muhamad Kafuma yantuukirira ng'omuwandiisi ku muzigiti n'ansaba ku byafaayo by'essomero lino kye saamanya nti yalina kigendererwa kya kwagala kunoonyereza ku ttaka lino.\nSheikh Semakula: Embeera yakyuka mu ssomero lino nti abaana baffe abaalinga basomera obwereere kati babagoba fi izi. Wabula tumanyi nti ettaka lino lyaffe.\nZaid Kulumba omukulu w'essomero: Embeera eno etaataaganya enkola y'essomero nga kiteeka abazadde ku bunkenke nga balowooza essomero ligenda kuggyibwawo ekiseera kyonna. Sheikh Hamid Serwadda nga ye Khadi atwala ekitundu kya Kampala: Ebikwata ku kutunda ettaka lino sibimanyi kubanga siruddewo mu ofi isi. Wabula we natuukira mu ofi isi eno Abasiraamu baalina entalo nnyingi nga zibadde zikendedde.\nESSOMERO lya Kawempe Muslim\nP/S lisuliridde kusengulwa oluvannyuma\nlw'Abasiraamu 17 okugula\nettaka kwe litudde nga kati bateekateeka\nAbaguze ettaka lino beeyise\n"Jinja Kawempe Muslim Association"\nnga baagala kufuulawo\nppaaka ya ttakisi.\nEssomero lino liri ku musingi gwa\nUMEA wabula nga lisomeramu\nn'abaana ba UPE. Mulimu abayizi\n800 nga liri ku yiika musanvu\nn'ekitundu. Lisangibwa ku mayiro\nttaano mu kabuga ka Kawempe ku\nKu ttaka kuliko essomero,\nomuzikiti n'ekisaawe ebiri ku\nbbulooka nnamba 204. Essomero\nliri ku ppoloti 52 ate ekisaawe kiri\nku poloti 138. Ettaka lino kwe kuli\nne ffamire ya Hajji Swaib Semakula\neyasooka okubeera Mufti wa\nMuhamad Bukenya omuwandiisi\nw'ekibiina kino yakakkasizza\nnti baasasudde 390,000,000/- okugula\nettaka lino okuva mu kitongole\nekya Custodian Board nga basigalidde\n"Bonna abali ku ttaka\nokutandikira ku ssomero, abatunda\nomusenyu, abasimbawo mmotoka\nne ffamire ya Sheikh Semakula\ntwamaze dda okubakwasa ebbaluwa\nezibalaga nti ffe bannannyini\nttaka era twagala batukkiririzeemu,"\nBukenya bwe yategeezezza\nBukenya agamba nti ekibiina\nkyabwe kitambulira wamu ne\nSupreme Council nga baakola\nmwe batambuliza bonna emirimu\nHajji Ssemwanga, ssentebe\nw'ekibiina kino yategeezezza nti,\ntwalimazeeyo. Buli kiwandiiko ekyetaagisa\ntwakifunye ekitukakasa ku\nMarji Bivanju Imaam\nw'omuzigiti oguli ku ttaka lino\nyagambye nti, "nkulayirira tetutundangako\nyadde ejjiiko y'ettaka\nlino. Lwaki owuliriza eby'abantu\nMuhamad Kivumbi omuwanika\nw'ekibiina yeebuuza lwaki babayita\nakabondo k'abafere ng'ettaka\nbaaliguze ku ssente zaabwe.\nlino: Sigenda kukkiriza kabinja\nka Basiraamu ba lubatu kutwala\nttaka okuli pulojekiti y'essomero\nemazeeko emyaka egisoba mu 80\neyamba abantu b'omu kitundu.\nYagambye nti akabinja kano era\nkaasabye olukusa okuva mu KCCA\nebakkirize okuteekawo ppaaka\nkyokka baabagobye kubanga si be\n"Bano ba mafi ya bennyini\nababadde batuliira munda. Tubadde\ntutambulira wamu mu\nkulwanirira ettaka lino, aba ffamire\nya Sheikh Semakula bwe baali balikaayanira.\nEnsonga zaggweera mu\nkkooti omulamuzi bwe yasazaamu\nekyapa kyabwe nti kya kicupuli,"\nTakuba bwe yagambye.\nWabula bwe tuva mu Kkooti ffenna,\nbaatuwa amagezi okugenda mu\nCustodian Board okugoba ekyapa\nky'ettaka lino mu linnya lya UMEA\nkyokka tugenda okutuukayo nga\nwaliwo akabinja k'Abasiraamu abalala\nabagoba ku kyapa kye kimu.\nTwagenda okunoonyereza gye\nbawandiisa ebibiina ng'amanya agali\nku biwandiiko kuliko Abasiraamu\nbe tumanyi obulungi okuli ne Imaam\nw'omuzigiti, Bivanju n'abalala.\nWabula ebbaluwa esaba satifi -\nkeeti y'obwannannyini twagisanga\netuuse ku mmeeza ya minisita\nw'ebyensimbi erindiridde kuteekako\nmukono ne tubirinnyamu\nOlukiiko lwa Custodian Board\nlwatuwa amagezi okuddayo\nokuteeseganya nabo kyokka tetwakkaanya\nng'akabinja kano kalina\nebigendererwa bya kutunda kyokka\nnga ffe twagala ssomero lyaffe\nn'ekisaawe bisigale wamu.\nWabula nga tuyita mu balooya\nbaffe aba MSM Advocates, nga June\n17, 2020 twawandiikidde bonna abali\nku ttaka lino nga tubalabula nti\nkano kabinja ka bannakigwanyizi\nng'anaakolagana nako akikola ku\nHajji Ahmad Bisegerwa nga\ny'akulira akakiiko akagatta abasomesa\nn'abazadde ku ssomero\nlino: Tetusobola kukkiriza kabinja\nkano kutwala ttaka era tulirwanirira\nokulaba nga liddayo mu mikono\nHajji Sebutta Malende nga\nlooya: Abo baagula mpewo, kye baagula\nbamanyi kiriko nnannyinikyo.\nBagenze okuzimbawo omuzigiti\nnga tulaba Sheikh Semakula\nn'atandika okusomesa abantu eddiini.\nYamala ebbanga ddene ku ttaka\nlino naye yali mulambulukufu nti\nettaka okuli essomero lya Kawempe\nMuslim talirinako kakwate.\nMalende: Ebimu ku biwandiiko\nakabinja k'Abasiraamu bye\nbaakozesa baabiggya mu ffamire\nyaffe. Muhamad Kafuma yantuukirira\nng'omuwandiisi ku muzigiti\nn'ansaba ku byafaayo by'essomero\nlino kye saamanya nti yalina kigendererwa\nkya kwagala kunoonyereza\nku ttaka lino.\nSheikh Semakula: Embeera\nyakyuka mu ssomero lino nti abaana\nbaffe abaalinga basomera obwereere\nkati babagoba fi izi. Wabula tumanyi\nnti ettaka lino lyaffe.\nZaid Kulumba omukulu\nw'essomero: Embeera eno\netaataaganya enkola y'essomero nga\nkiteeka abazadde ku bunkenke nga\nbalowooza essomero ligenda kuggyibwawo\nSheikh Hamid Serwadda nga ye\nKhadi atwala ekitundu kya Kampala:\nEbikwata ku kutunda ettaka\nlino sibimanyi kubanga siruddewo\nmu ofi isi. Wabula we natuukira mu\nofi isi eno Abasiraamu baalina entalo\nnnyingi nga zibadde zikendedde.\nJinja Kawempe Muslim Association\nHajji Swaib Semakula\nHajji Sebutta Malende\nHajji Ahmad Bisegerwa\nHamid Serwadda nga ye Khadi\nGav't etongozza enteekateeka ya 'Pawa Kapo' ey'okutendeka bakamyufu\nKkooti ezzeemu okugoba omusango omulala oguvunaanibwa Kiwanuka\nOmusamize ne banne 3 bakwatiddwa ku by'okusaddaaka omwana\nOgwa Gen. Sejusa okuva mu magye gusalwa leero\nGen. Sejusa amwenya: Kkooti egobye okwewozaako kwa Gavt.\nUPDF ewakanyizza kkooti ku bya Sejusa okuva mu magye\nABABAKA bamu okuyingira palamenti bakumyumya nga lutabaalo, kubanga yabadde nsiitaano nga baabuuse ebiwonvu n'emigga....\nAmateeka 8 agattisa ggoolo ...\nMU MPAKA z'Amasaza eziri e Njeru, omupiira gwa Buddu ne Gomba gwawedde ggoolo 1-1. Mu ddakiika eya 57, ddiifiri...\nMuhangi ayimirizza okusunsu...\nEKIBIINA ekidukanya ebikonde mu ggwanga (UBF) kyongezzaayo okusunsulamu kwa ttiimu y’eggwanga ‘The Bombers’ eyeetegekera...\n'Ssegirinnya nze ani okufuu...\n“BULIJJO mbadde mpita ku Palamenti obusajja (ng’ategeeza abaserikale) ne buntwala entyagi nga bugamba ndi wakyamu!...\nBatabani ne bawala bange ky...\nBATABANI ne bawala bange mukulikeeyo mu kalulu. Emirundi egisinga bwe wabaawo okulonda amaka gatera okufuna enjawukana...\nBannakampala mukomewo mukole tewajja ...\nOmusajja asse omukazi n'abaana 4\nAb'e Bamunanika beeraliikiridde ku mi...


Bukedde Online - Banka ya dfcu ejja n'ettu mu mwoleso gwa Harvest money\nABALIMI n’abalunzi abanajja mu mwoleso gwa Harvest Money e Namboole okutandika ku Lwokutaano nga February 15 okutuusa ku Ssande nga February 17 wiiki eno, baakufuna omukisa okuggulawo akawunti mu bbanka ya dfcu.\nAba dfcu (ku ddyo) nga baliko bye bannyonnyola ba kasitoma.\nJude Kansiime kitunzi wa bbanka eno agamba nti ekimu ku bisinga okusoomooza abalimi n'abalunzi mu Uganda kwe kubulwa ssente ze basobola okussa n'okwongera amaanyi mu faamu zaabwe kuba ebitongole bya ssente ebisinga naddala bbanka bikaluubirizibwa okuwola abalimi n'abalunzi.\nBbanka ya dfcu y'emu ku bitongole ebitadde ssente mu mwoleso gwa Harvest Money ogw'okubeerawo wiikendi eno mu kisaawe e Namboole ng'okuyingira kwa 10,000/- n'okwetaba mu misomo egy'enjawulo egitikeddwa kwa 10,000/-.\n"Nga dfcu, tuli basanyufu okulaba omwoleso guno nga gukula mu myaka esatu gye gubaddewo.\nOmwoleso guno gutuwa omukisa okusisinkana n'okwogerezeganya ne bakasitoma baffe n'okubategeeza ku mpeereza zaffe ez'enjawulo ze tulina kuba buli balina bizinensi ez'enjawulo ezitambulira ku bulimi n'obulunzi babeerayo mu kifo kino ate mu budde bwe bumu", Kansiime bw'agamba.\nKu mulundi guno, aba dfcu baliko empeereza ez'enjawulo ze baleetedde bakasitoma baabwe, abalimi n'abalunzi nga zonna zitambulira ku ssente ze basobola okuwolebwa, okutereka n'empeereza endala zonna okulaba ng'obulimi n'obulunzi mu Uganda bwongerwamu amaanyi.\nEntereka ya ssente:\nOmulimi n'omulunzi anaakulaakulana n'okutwala bizinensi ye mu maaso alina okubeera ng'atereka ssente z'afuna okuva mu makungula ge.\nBangi ku balimi n'abalunzi ssente zino bazitereka mu nnyumba ekitali kituufu kuba batya okugenda mu bbanka okuggulawo akawunti ate bbanka endala obukwakkulizo bubalemesa.\nGgwe omulunzi n'omulimi ayagala okuggulawo akawunti, olina kuyita na densite yo n'obufaananyi obutono oyambibwe okuggulawo akawunti mu bbanka ya dfcu. Kino kikuyamba okuwolebwa nga twesigama ku ssente z'olina.\nMu bbanka yaffe, tulinamu empeereza ya Agric Production Loans nga wano omulimi oba omulunzi tumuwola ssente z'okukozesa ebintu ebitandikirwako omuli okusasula abakozi, okukungula n'okutereka amakungula n'ebirala.\nMu ngeri y'emu tubayamba okufuna kapito w'okutambuza emirimu gyabwe eri abasuubuzi b'ebirime, abagattako omutindo n'abalala.\nOkugula ebikalu (Agric Asset financing): Twagala okutegeeza abalimi n'abalunzi nti tulina empeereza mwe tusobola okuyita okubakwatizaako okugula ebikalu naddala ebyuma nga tulakita, enkumbi, mmotoka ezitambuza ebikozesebwa n'amakungula, okuzimba sitoowa, ebiyumba by'okulundiramu, daamu z'amazzi, okutambuza amazzi g'okufukirira n'ebirala.\nOkuwola abagula emmere y'ensigo (grain facility (ACF): Tulina empeereza abasuubuzi b'emmere y'ensigo mwe basobola okuyita okufuna ssente okutwala mu maaso bizinensi zaabwe.\nBonna abanajja mu mwoleso baakumanyisibwa ku mpeereza zaffe zonna.\nAbaawangulako 'omulimi asinga'baakusomesa mu mwolesogwa 'Harvest money


Eka | Ebitufaako >> Obukulu Obutali Bwa Nsikirano Mu Kika\nObukulu obutali bwa nsikirano buliwo kuyamba ku Mukalo okukulembera Ekika. N’olw’ekyo Omutaka Mukalo y’ensibuko y’obuyinza bw’obukulu buno. Obukulu buno buliwo kukulembera mirimu gya Kika.\nAbakulembeze oba abakuku bano balondebwa bulondebwa mu mitendera egitali gimu egiragiddwa mu maaso eyo mu nnyingo eno.\nAbakulembeze bano ssi ba nsikirano era obukulu bwaabwe bumala kiseera kigere okusinziira ku Constitution eno. Mu Kika banaayitibwanga BAKUNGU oba Baami ba Mukalo.\nAb’amasiga n’ab’ennyiriri ez’omu Kasolya, okuva lwebali ab’ensikirano, temuveengamu aweebwa ekimu ku bifo ebyo eby’abakulembeze abalonde.\nAbakulembeze abaloondebwa obulondebwa banawerezaanga ekika mu bifo ebyo ebbanga lya myaaka etaano (5).\nBano wammanga bebanaabaanga Abakungu oba Abaami ba Mukalo abaanaakulemberanga emirimu egy’enjawulo emitongole mu Kika.\n1. Katikkiro w’Ekika\n2. Bammemba b’Akakiiko Akaweereza (Cabinet)\n3. Ababaka ba Mukalo mu bitundu bya Buganda eby’enjawulo n’ebweeru wa Buganda\n4. Ababaka abakikirira abakulu b’amasiga n’ab’ennyiriri z’omu Kasolya\nEkika ky’enjovu kinaabanga ne Katikkiro. Katikkiro analoondebwaanga buloondebwa. analondebwanga okuva mu manya asatu (3) omutaka MUKALO ganayanjuliranga Olukiiko Olw’akasolya erinya eriyiseemu linalangirilwa mu lukiiko olufuzi.\nKatikkiro ye Mukungu asooka mu baami ba Mukalo bonna. Ye mukungu owoku ntikko akulembera emirimu gyonna emitongole mu kika wansi wa Mukalo. Ye musajja wa Mukalo enkwaatangabo atabula mu nsonga zonna ez’amaanyi era ez’obuvunanyizibwa mu Kika. Ye muwi w’amagezi owoku ntikko ow’Omutaka Mukalo era ye mubeezi we ku buli kikwaata ku nfuga y’ekika.\n1.1 Ennonda ya Katikkiro n’ekiseera ky’anafugiranga\nKatikkiro analondebwaanga okuva mu mannya asatu (3) omutaka Mukalo ganayanjuliraanga Olukiiko Olw’akasolya oyo aloondeddwa analangirirwanga mu Olukiiko Olufuzi.\nMukalo, ng’awereddwa amagezi, anaabanga n’obuyinza okuwummuza oba okugoba Katikkiro we nga waliwo ensonga ey’amaanyi.\nMukalo analoondanga omuntu alina ebisaanyizo bino wammanga:\n Akakasiddwa era asembeeddwa Essiga lye oba Olunyiriri lwomu kasolya mw’ava. Mukalo nga tannaba kwatula oyo gw’asiimye okuwa Obwakatikkiro aneebuzaanga ku Mukulu w’Essiga oba ku Mukulu w’Olunyiriri Olwomu kasolya oyo gw’alowooza okuloonda mw’ava akakase nti ddala omuntu oyo Wanjovu era Muganda. Ow’Essiga oba Ow’Olunyiriri Olwakasolya anaawanga Mukalo ebyafaayo ebimpimpi naye nga biggumivu ku muntu oyo nga bitwaalimu bintu bino ebikulu: amaka mw’ava; oluggya mw’ava; olunyiriri mw’ava; n’omutuba mw’ava.\n Asembebwa Olukiiko lw’Ennono\n Muwagizi wa lulango ow’Ekika kye wamu n’Obuganda\n Muwulize eri Ssabasajja Kabaka\n Assa ekitiibwa mu nnono n’obulombolombo; era mukenkufu mu byo.\n Y’asoma era alina diguli oba ebbaluwa eyenkankana ne diguli, era mugunjufu.\n Asobola okwogera mu bantu obulungi n’okubawa obubaka obulangulukufu.\n Akolagana bulungi n’abantu bonna awatali kusosola ng’asinziira ku nzikiriza zaabwe oba nkula yabwe ng’abasajja oba abakazi, oba ku myaaka gyaabwe, oba ku bifo bye balimu mu nsi, oba ku nfuna yabwe.\n Mwesimbu era si wankwe; ate takyuusakyuusa bigambo\n Alina amaka era mufumbo\n Mutuuze mutuufu gy’abeera era kyakulabirako mu kitundu ky’ewaabwe.\n Tazzanga ku misango gimennya mateeka.\n Si mutamiivu\n Takka wansi wa myaaka asatu egy’obukulu.\n Tasibwangako mu kkomera oba okutanzibwa aleme kusibwa.\n Takolanga kivve mu nsi era taaliko bbala livumaganya mpisa ze wonna mu nsi, kakibe mu Buganda wadde ebweeru wa Buganda.\n Mwesimbu era munnaddini.\nAbakulu b’ennyiriri ezomu kasolya, baganda ba Mukalo Omukulu W’Ekika, n’ab’amasiga, abaana ba Mukalo, tebaryeenga Bwakatikkiro bwa kika.\n1.3 Ekiseera Katikkiro ky’anafugiranga\nKatikkiro anaaweerezaanga ebisanja bibiri nga buli kimu nga kya myaaka etaano(5). Tasussenga myaaka kkumi ku bwa Katikkiro okuggyako nga Omutaka Mukalo y’amusabye okweyongerayo. Mukalo bw’anaamwongerayo ebisanja bya Katikkiro mu ngeri eno, Katikkiro tasussenga myaaka mirala ebiri ku ntebe.\nKatikkiro anaabaanga n’eddembe okuweereza ekisanja ekimu oba okusaba Mukalo okuwummula ng’emyaaka ekkumi teginnaggwaako. Kino bwekinabaangawo, Katikkiro anawaanga mu buwandiike ensonga emusindise okuwummula. Katikkiro bw’anaabanga akkiriziddwa okuwummula, Akakiiko ke kakulembera Akaweereza annawumulanga n’ako, kino kisobozese Katikkiro omuggya okujja ne Gavumenti eyiye gyeyerondedde.\nOkuwummula Katikkiro anaakusabanga Mukalo ng’ebula ekiseera ekisaanidde, gamba emyeezi mukaaga, kiryooke kisobozese Mukalo okuba n’obudde obumala okuloonda omuntu omulala adde mu kifo kye. Mukalo anaamanyisanga mangu Olukiiko olw’Ennono n’Olukiiko Lwabonna ku kuwummula kwa Katikkiro.\n1.4 Katikkiro Awummudde nga bw’anayisibwaanga\nKatikkiro awummudde ku lulwe oba amazeeko ebisanja ebibiri (gy’emyaaka 10), anasigalanga aweereza ku Kakiiko Akaweereza ng’omuwi w’amagezi era omuwabuzi naye takubenga kalulu ku bisalibwaawo mu Kakiiko ako. Anaaweerezaanga ku Kakiiko kano okutuusa lw’anaafanga oba okukaddiwa ennyo oba okukoseka nga takyaasobola mirimu, oba okusaba yennyini okulekulira.\nKatikkiro awummudde anaasigalanga muwi w’amagezi wa mukama we Mukalo, era aneebuzibwangako eby’ensonga buli kinaabaanga kyetagisizza.\nKatikkiro awummudde yekka oba amazeeko ebisanja bye anaasigalanga akyayitibwa Katikkiro Eyawummula obulamu bwe bwonna okujjako ng’agobeddwa ku bwa Katikkiro oba ng’akoze ekivve ekikasiddwa Olukiiko lw’Ennono. Ensalawo y’Olukiiko lw’Ennono ku nsonga eno enesigamizibwaanga ku bujulizi obuleeteddwa obutatankanwa.\nKatikkiro awumudde anaawebwaanga ekitiibwa kinene ku mikolo emitongole egy’ekika era anaalagibwaanga mu bantu.\n1.5 Emirimu Emitongole egya Katikkiro\n Katikkiro y’anakolanga emirimu gyonna Mukama we Mukalo gy’anaabanga asiimye gikolwe olw’obulungi bw’Ekika.\n Y’anaabanga n’obuyinza bwa Mukama we Mukalo okutegekera Ekika oba okugonjola ebiba bikyaamye.\n Y’anasookerwaakongako ensonga zonna ez’amaanyi ezikwaata ku Kika ezinaabanga zizze mu mbuga ya Mukalo Ku kasolya, awo naalyooka azanjulira Mukama we Mukalo.\n Y’anabaanga omukulembeze era ssentebe w’Akakiiko Akafuzi oba Akaweereza.\n Analoondanga Akakiiko Okaweereza (Cabinet) kamuyambenga okuddukanya emirimu emitongole.\n Anaafuganga era n’awabula bamemba b’akakiiko akaweereza.\n Anaagobanga obuwufu empereza ya bammemba b’Akakiiko Akaweereza.\n Anatuuzaanga era n’akubiriza Akakiiko Akaweereza.\n Anaakolanga wamu ne minisita be entegeka y’emirimu ey’omwaaka (work plan) n’ensasaanya y’ensimbi (budget) nga bino birambulula mu bujjuvu enkola ye nga bwenebaanga omwaaka ogwo.\n Anaayanjuliraanga Mukalo n’Olukiiko Olw’ennono entegeka y’emirimu ey’omwaaka wamu n’ensasaanya y’ensimbi nga bwebinaabanga birambuluddwa okukolebwa omwaaka ogwo.\n Anaayanjulaanga mu Olukiiko Lwabonna entegeka y’emirimu ey’omwaaka wamu n’ensasaanya y’ensimbi nga bwebinaabanga birambuluddwa okukolebwa omwaaka ogwo.\n Anaagobaanga obuwufu enkola y’emirimu wamu n’ensasaanya y’ensimbi.\n Ananyonyolanga mu buwandiike ne mu bigambo mu Lukiiko Lwabonna buli nkomerero ya mwaaka (emyeezi kkumi n’ebiri) gw’eby’emirimu n’ogw’eby’ensimbi entambula y’emirimu n’ensasanya bye yayanjula ng’omwaaka ogwo gutandika.\n Y’anayogereranga Ekika ku nsonga zonna entongole.\n Anabaanga muwandiisi w’Olukiiko Lw’ennono.\n Y’anaasalanga emisango egy’enkayana oba obutakkanya egijjulidde okuva mu mitendera egy’enjawulo mu Kika, okugeza ng’egivudde mu masiga. Mu mulimu guno anabaanga wa ddembe okwebuuza ku muntu yenna amannyi eby’Ekika wamu n’empisa n’obulombolombo.\n Anayanjuliraanga Mukalo ensala ye ku misango eginabaanga gireteddwa mu maaso ge.\n Anasobozesanga Ow’enjovu yenna atamatidde nsala ya Katikkiro okujulira mu mbuga ya Mukalo.\n Y’anaabikanga Mukama we Mukalo.\n Y’anaayanjulaanga omusika wa Mukalo eri Ekika n’eri Obuganda neri ensi yonna.\n Y’anaakolanga ku nsonga zonna ez’Ekika Mukalo bw’anaabanga taliiwo.\n Anaakiikiriranga Mukalo awamu n’Ekika buli lwekinabaanga kyetaagisizza.\n Anaakolanga ng’Omuwandiisi w’Olukiiko lw’Akasolya.\n Anafuganga ababaka ba Mukalo mu bitundu ng’ayita mu minister we akulembera ababaka abo.\n Anaateekanga omukono ku biwandiiko ebitongole buli lwekinaabanga kyetaagisiza.\n Anaasigiranga obuyinza eri oyo gw’anaabanga asiimye okumukiikirira mu nkiiko oba mu nsonga ezitali zimu.\n Y’anaavunanyizibwaanga ku kukuuma, okulwaanirira, okutaasa, n’okutumbula Ekika, gattako okulondoola, okukuuma, okutaasa n’okulabirira eby’obugagga by’Ekika yonna gyebiri.\n Anaaloondanga era n’akubiriza Omubeezi we.\n Anaakulembera entegeka ez’okutema empenda okufunira Ekika ebirungi era eby’omugaso naddala bino:\n Emirimu egitwaala Ab’Enjovu mu maaso;\n2. Abakungu abatuula ku Kakiiko Akaweereza (Cabinet)\n2.1 Ennonda y’Abakungu abatuula mu Cabinet\nAbakungu abatuula ku Cabinet banaloondebwaanga Katikkiro. Katikkiro analoondaanga omuntu yenna ey’eddira Enjovu kasita omuntu oyo anabaanga n’ebisaanyizo.\nKatikkiro anayanjulanga oyo gw’aloonze ewa Mukalo era anamwogerangako ebimufaako. Nga Mukalo amaze okukakasa omuntu oyo ku bwaami, Katikkiro anamwanjulanga mu lukiiko lwabonna era nalwo ne lumukakasa.\nOmuntu okuloondebwa ku bwa minisita mu Kika anabaanga n’ebisaanyizo bino wammanga:\n Alina obusembi bw’Essiga mw’asibuka; era Obuganda bwe bulambikiddwa bulungi mu lunyiriri ne mu luggya era tebutankanwa.\n Mwetegefu okuweereza mu Cabinet\n Assa ekitiibwa mu nnono n’obulombolombo; era alina obumanyirivu obusaana mu byo.\n Y’asoma wakiri n’atuuka mu siniya ey’okuna era alina empisa ezomu bantu.\n Akolagana bulungi n’abantu bonna awatali kusosola ng’asinziira ku nzikiriza zaabwe oba ku nkula yabwe ng’abasajja oba abakazi, oba ku myaaka gyaabwe, oba ku bifo bye balimu mu nsi, oba ku nfuna yabwe.\n Alina amaka era mufumbo oba ateekateeka okuwasa oba okufumbirwa\nTazzanga ku misango gimennya mateeka.\n2.3 Ebiseera Memba wa Cabinet by’anamalaanga ku bwaami\nEkiseera Omukungu atuula mu Cabinet ky’anaweerezaanga kinabaanga ky’ekimu n’ekya mukama we Katikkiro; era ebbanga terissukenga myaaka etaano egya mukama Katikkiro.\nKatikkiro anabaanga n’obuyinza okukyuusa oba okujjulula oba oku\nwummuza minisita yenna nga bw’anabaanga alabye. Ky’anabaanga akoze mu ngeri eno anaakyanjuliranga Mukalo, Olukiiko olw’Ennono n’Olukiiko lwabonna.\nMinisita anabaanga n’eddembe okusaba Katikkiro awumule emirimu egyamuweebwa yadde ng’emyaaka etaano teginaggwako. Anawaanga Katikkiro ensonga mu buwandiike emusindise okuwummula. Kino omukungu asaba okuwummula anakikolaanga ng’ebula ekiseera ekisaanidde kiryooke kisobozese Katikkiro okuloonda omuntu omulala adde mu kifo kye. Katikkiro anategeezaanga Omutaka Mukalo mu buwandiike ku kuwummuka kw’omukungu ono; era anategeezaanga mu butongole Olukiiko lw’Ennono n’Olukiiko Lwabonna.\n2.4 Engeri Omukungu gy’anayisibwaangamu ng’awummudde emirimu\nBw’anavaanga ku buweereza buno, Omukungu awummudde anaasigalanga akyayitibwa mukungu era anaafuukanga omuwi w’amagezi era omuwabuzi eri Akakiiko Akaweereza (Cabinet)obulamu bwe bwonna okujjako ng’asabye olw’obutakyasobola oba ng’agobeddwa oba ng’akoze ekivve ekikasiddwa Olukiiko lw’Ennono. Ensalawo y’Olukiiko lw’Ennono ku kivve en’esinziiranga ku bujulizi obuleeteddwa obutatankanwa.\n2.5 Emirimu eginakolebwaanga buli Minisita\nBuli minisita anabaanga n’obuvunanyizibwa buno wammanga\n Okuyamba Katikkiro okukola emirimu emitongole egy’Ekika n’okutuukiriza obuvunanyizibwa obwamukwaasibwa.\n Okukulembera ekitongole ky’aba awereddwa Katikkiro okukikulira\n Okukola nga nnakyeewa\n Okuwangaayo obudde okubeera mu ntuula za Cabinet n’okukola emirimu egyamuweebwa.\n Okuwagira Katikkiro n’okugondera ebiragiro bye ku bikwaatagana n’omulimu gwe.\n Okuwagira, okugondera n’okussa mu nkola ebiteeso ebiba biyisiddwa Cabinet.\n Okukuuma ebyaama kw’ebyo byonna ebiteesebwa mu Cabinet n’ebikwaata ku Gavumenti y’Ekika okutwaalira awamu.\n Okuteseza awamu ebbago ery’omwaaka ery’enkola y’emirimu n’enfulumya ku mirimu egyo nga bweneeba omwaaka ogwo (annual work plan and budget).\n Okwanjulira Katikkiro ne Cabinet enkola enegoberwanga mu kitongole kye (policy).\n Okukola ebbago ery’omwaaka nga liraga emirimu emitegeke egy’ekitongole n’enfulumya entegeke liryooke litesebweeko era litekebwa mu eryo ery’awamu Katikkiro ly’alina okwanjula mu Lukiiko Olufuzi ne mu Lukiiko Lwabonna (ministerial work plan and Budget).\n Okukola alipoota buli mweezi, buli myeezi esatu, ne buli nkomerero y’amwaaka nga alipoota eyo eraga entambula y’emirimu nenfulumya ya ssente\n2.6 Cabinet ya Katikkiro\nCabinet enebaangamu ebitongole Katikkiro by’anasalangaawo okweyambisa\nokutuukiriza obuvunanyizibwa bwe mu kaseera ako.\nMu kiseera kino ebitongole biwera 17. Buli kitongole kirina akikulira n’omumyuuka. Katikkiro naye alina omumyuuka.\nBano wammanga be bakungu (baminisita) abakulemberaanga ebitongole ebyo n’abamyuuka baabwe:\n1. Spiika (Speaker) n’omumyuuka we\n2. Omuwandiisi w’Ekika n’omumyuka we\n3. Omukwanaganya w’Ekika n’omumyuka we\n4. Omuwi w’amagezi;\n5. Omuwanika w’ekika n’omumyuka we\n7. Ow’enkulakulana n’enteekateeka n’omumyuka we\n8. Ow’abavukuka n’omumyuka we\n9. Ow’abakyaala n’omumyuka we\n10. Ow’eby’engigiriza n’omumyuka we\n12. Ow’eby’obuwangwa n’ennono\n13. Ow’eby’amateeka n’omumyuuka we\n14. Ssentebbe w’a babaka ba Mukalo n’omumyuka we\n15. Omukwasisa w’empisa n’ebiseera n’Omumyuuka we\n16. Ow’okukunga abantu n’Omumyuka we\n17. Akola emirimu egy’enjawulo n’Omumyuka we\nKatikkiro anaabaanga n’obuyinza okutondaawo oba okukendeza ebitongole okusinziira ku mirimu egiriwo. Ky’anabaanga akoze mu ngeri eno anakyanjuliranga Mukalo wamu n’Olukiiko lw’Ennono n’Olukiiko Lwabonna.\n2.7 Emirimu gya Baminisita kinn’omu\n2.7.1 Sipiika n’Omumyuuka we\nObuvunanyizibwa bwa Sipiika obukulu bunabaanga kukubiriza Lukiiko Lufuzi nga lutudde era gye ginabaanga emirimu gye ngatuukiriza obuvunanyizibwa obwo:\n Y’anabaanga Ssentebe w’Olukiiko Olufuzi era y’analukubirizaanga.\n Avunaanyizibwa okulaba nga e Kika kitambulira ku Ssemateeka wakyo.\n Y’omu ku bawabuzi b’Omutaka Mukalo n’olukiiko.\n Anaateekateekanga olukalala lw’eby’okuteesaako ng’akolagana ne office ya Katikiro.\n Anaayitanga enkiiko z’olukiiko olufuzi ezabulijjo n’ez’enjawulo.\n Anaakubirizanga okulonda kwonna okunaaberanga mu lukiiko olufuzi.\n2.7.2 Omuwandiisi w’Olukiiko Olufuzi n’Omubeezi we:\nObuvunaannyizibwa bw’Omuwandiisi w’Olukiiko Olufuzi bwe buno:\n Okukulira eggwandisizo ly’ekika\n Okukumaanga ebiwandiiko n’ebyaama byonna eby’ekika, ng’omwo mwe muli n’ebyaama by’abazukulu.\n Okuwandiika ebiteeso byonna ebiteesebwa mu nkiiko z’ekika awamu n’okukuuma ebiwandiiko by’ekika obulungi.\n Okuddangamu amabaluwa oba ebiwandiiko ebiwandikibwa eri Ekika nga Katikiro amulagidde oba Omutaka Mukalo.\n Okuteekanga omukono gwe ku biwandiiko ebineetaagisanga omukono gwe.\n Okutegekanga entuula z’olukiiko olufuzi.\n Okukolanga emirimu gyonna nga bw’eginaabanga gimuwereddwa Katikiro.\n Okulaba nga akuuma ebyaama by’ekika n’obwesimbu n’amazima.\n Okuwererezanga ebiteeso ebiyisiddwa mu Lukiiko olw’a Kasolya.\nEmirimu gy’Omuwanika n’Omubeezi we ginabaanga gino:\n Okukulira eggwanika ly’ekika\n Okukulira ensawo y’ekika\n Anaakumanga ebitabo ebiraga enyingiza awamu nenfulumya ye’nsimbi mu kika.\nAnaterekanga n’okulabirira ensimbi z’ekika mu banka enesalibwangawo Cabinet. Olukiiko olufuzi lunamanyisibwaanga ku nsonga eno.\nAnabaanga omu ku bantu abasatu abanavunanyizibwanga okuddukanya ensawo y’Ekika ng’abalala ye Katikkiro n’Omuwandiisi Omukulu ow’ekika.\nAnabaanga omu ku basatu abanassaanga emikono ku cheque za banka. Abalala banabaanga Katikkiro n’omuwandiisi. Omukono gw’Omuwanika tegubulengako.\nOmuwanika amaawanga alipoota empandiike ekwata ku by’ensimbi omuludi gumu buli luvanyuma lyemyezi esatu mu lukiiko olufuzi.\nOmuwanika anaagabanga alisiti eri buli mutu yenna anaalanga amuwadde sente nga za kika.\nAnaakuumanga olukalala olw’ebintu byonna eby’obuggaga bw’e Kika.\nAnaateekaanga omukono ku biwandiiko byonna ebyetaagisa omukono gwe.\nAnaakolanga emirimu emirala gyonna eginnamutumwanga Katikkiro.\nOmuwanika anayambibwangako akakiiko k’eby’ensimbi.\n2.7.4 Omukwaanagannya (Protocol - Org. Sec) n’omubeezi we:\nOno y’avunaannyizibwaanga ku kukwaanaganya entambula y’emirimu mu Kika, era anakolaanga bino:\nOkuteekateeka entambula y’Omutaka Mukalo ku nsonga z’e Kika.\nOkuwandiika Mukalo by’anayogera mu nkung’ana entongole ne ku mikolo\nOkuteekateeka emikolo gy’e Kika.\nOkukola alipoota ku ntambula za Mukalo n’ebyo ebiba bifudde ku nkung’ana ne ku mikolo.\n2.7.5 Omuwi w’Amagezi\nOmukungu anabaanga muwabuzi era anebuuzibwaangako ku nkola ey’enzirukanya y’emirimu n’amateeka g’ensi agateekwa okugobererwa mu nzirukanya y’ekika wamu n’eby’obuwangwa. Mu kukola bino, obuvunanyizibwa bunabaanga buno:\n Y’anakubirizaanga olukiiko lw’akakiiko akawabuzi\n Okuwabulanga ab’e Kika naddala mu kuteekawo enkola empya n’obukiiko obulondebwa.\n Okulaba nga ebikolebwa mu Kika tebimennya mateeka ga ggwanga.\n Okulaba nga eby’obuwangwa mu Kika bitambuzibwa bulungi era nga bikuumwa butiribiri wonna webiri nga n’ababirimu beebo abatuufu okubibeeramu.\n2.7.6 Ow’enkulakulana n’enteekateeka n’Omubeezi we\nOmukungu ono y’anakolaanga enteekateeka ez’okukuza n’okutumbula enzirukanya y’emirimu mu kika wamu n’okuzuula amakubo aganayamba Abazzukulu okugenda mu maaso mu by’enfuna.\n Okwetegerezaanga buli kaseera enteekateeka y’ekika (organization) n’enzirukanya y’emirimu wamu n’awakolerwa.\n Okukola ebbago ery’okwekulakulanya buli mwaaka nga liraga n’embalirira (annual development plan and budget).\n Okutema empeenda ez’okukulakulannya eKika wamu n’abazzukulu, okugeza ng’okuteekawo Pulojekiti.\n Okunoonyeza ekika obuyambi n’okuyunga ekika ky’Enjovu ku bibiina eby’okwekukulakunya era ebigaba obuyambi.\n Okukola alipoota emirundi ebiri omwaaka okulaga awatuukiddwa mu ntegeka y’okukulakulana.\n2.7.7 Ow’eby’amateeka n’Omubeezi we\nObuvunanyizibwa bw’Omukungu ono bunabaanga bwebuti:\n Okuwabula n’okulung’amya ensonga zonna ezikwaata ku mateeka ag’eggwanga naddala ago agakwaata ku bukulembeze obw’ensikirano n’obuwangwa.\n Okuwa amagezi ku nsonga yonna ekwaatagana n’amateeka.\n Okukulembera okuvunaana okukoleddwa ekika mu mbuga z’amateeka.\n Okukulembera okwewozaako ssinga ekika kiba kiwawabiddwa mu mbuga z’amateeka.\n Okubaga ebiwandiiko by’ekika mu mateeka.\n2.7.8 Ow’eby’obuwangwa n’ennono n’Omubeezi we\n Okutekawo n’okulondoola enkola egobererwa mu by’obuwangwa n’ennono mu Kika era okulaba nti enkola entuufu egobererwa wonna mu kasolya, mu masiga, mu nyiriri ne mu mpya.\n Okuzuula n’okuwandiika ebifo eby’obuwangwa n’ennono ebiri mu Kika (recording clan cultural heritage sites).\n Okukola entegeka (plan) okukuuma n’okukomeka ebifo eby’obuwangwa n’ennono (protection and preservation of cultural and heritage sites).\n Okuyiiya amagezi ag’okulabirira ebifo by’obuwanga n’ennono bifuuke eby’obulambuzi era bifunweemu ssente eziyamba ekika (turning cultural and heritage sites into income-generating sources).\n Okulondoola n’okutereeza emirimu emitongole Ekika gyekikola ku Kabaka mu Lubiri.\n Okuteekateeka emisomo egy’obulombolombo n’ennono mu kika.\n Ng’ayita mu Katikkiro, okukola alipoota buli myeezi esatu na buli nkomerero y’amwaaka okulaga Olukiiko lw’Ennono n’Olukiiko Olufuzi ebiba bituukiddwaako mu by’obuwangwa n’ennono.\n Okutuukiriza obuvunanyizibwa bwonna obukwaata ku by’obuwanga n’ennono mu kika.\n2.7.9 Ssentebe w’Ababaka ba Mukalo n’Omubeezi we\n Okulaba nga mu masaza gonna aga Buganda n’a Magombola waliyo Omubaka wa Mukalo.\n Okuleetaanga ewa Katikkiro alipoota eziva mu bitundu ababaka gyebali.\n Anaakolanga enteekateeka okutuuzaanga enkiiko z’ababaka ba Mukalo wakiri omulundi gumu buli mwaka.\n Anaakolanga enteekateeka gy’anayanjuliraanga Katikkiro okumusobozesa okuddukannya offiisi ye.\n Anaakolaanga emirimu emirala gyonna nga Katikkiro bwanaabaanga amusabye.\n2.7.10 Ow’amawulire ne pokopoko\nOmukungu ono anabunyisaanga amawulire wonna mu nsi ku bikwaata ku kika, era anakibunyisaanga wonna n’okukiyimbirira. Gino gy’egimu gy’anakolaanga okutukiriza obuvunanyizibwa buno:\n Okutunda ekika ky’Enjovu awamu n’enkola yaakyo mu Buganda n’ebweru wa Uganda.\n Okusasaanya amawulire mu b’enjovu yonna gyebali nga akolaganira wamu ne office y’omukunzi (Mobilizer) nga akozesa empuliziganya zonna nga, radio, amabaluwa n’engeri yonna esoboka.\n Okuyunga enkiiko zonna ez’ekika ky’enjovu nga atuusa amawulire mu buli lukiiko.\n Okulaga ekifanaanyi ekirungi eky’Ekika eri abazukulu awamu ne bika ebirala.\n Anatumwaanga emirimu emirala gyonna eginaamutu mwaanga Katikkiro nga bwanabaanga alabye.\n4.7.11 Omukwasisa w’empisa n’ebiseera n’Omubeezi we\n Okukwasisa abazukulu empisa ez’okugobererwa mu lukiiko ne wabweru w’olukiiko.\n Okulungamya empisa n’obulombolombo mu Kika.\n Okulung’amya enkola egobererwa ng’enkiiko zitudde.\n Anaakwasisa nga empisa mu nnyambala ne mpisa z’o Buganda bweziri.\nObuvunanyizibwa obukulu obw’Omukungu ono kwe kukola ku nsonga zonna ez’abavubuka n’ebyo byonna ebikwaatagana n’ebyekivubuka. Mu kutuukiriza obuvunanyizibwa bwe anakolaanga bino:\n okukuunga abavubuka abe kika bonna mu masaza\n Okukola enteeka teeka zokufunira abalubuka emirimu nga telakola.\n Okutuzanga enkiiko za bavubuka buli luvanyuma lwa mwezi esatu\n Okukyalira abavubuka mu buli ssazalya bugawa abekika.\n Okolagira amamu wo’na mizanyo mu kutumbula ebyemizannyo mu kika.\nOmukungu ono y’anavunanyizibwaanga ku by’abakyaala n’ensonga zonna ezikwaatagana n’eby’ekikazi. Anakolanga bino okutukiriza obuvunanyizibwa obwo:\n Okukuuga abakyala abeddira Enjovu mu mesaaza gonna age Buganda.\n Okutanzanga enkiiko za bakyala buli luvanyuma lwa myezi 3 ku offisi ye kika e lubya oba mu kifo analasa wonna nga bwaanabanga asazeewo.\n Okutegeka emisomo egikwete ku kika awamu ne birala ebyenzi ebiyamba abakyala neggwange okutwalira awamu.\n Anabaanga nantebbe wa bakyala bonna mu kika era amaalo ndanga akakiiko akaddunya ensonga z’abakyala mu kika.\nAvunanyizibwa bw’okukunga abavubuka bona abeddira enjovu abawala nebalenzi n’okubaagazisa ennyo ekika kyabwe nga ayita mu mizannyo.\n Okutulaanga mu nkiiko z’e Kika n’okuziwa aliipoota mu byonna eby’emizannyo.\n Okulaba n’emizannyo gy’ebika byonna abaana ab’eddira e Njovu bagyetabemu.\n Okukola enteekateeka y’okutumbula emizannyo mubuli Saaza mu b’eddira e Njovu.\n Okulonda olukiiko lw’anaddukannya naye eby’emizannyo mu Kika.\nOmukungu ono y’anabaanga n’obuvunanyizibwa okulaba ng’abaana abeddira enjovu basoma era nga babangulwa mu bintu ebitali bimu ebigasa Buganda wamu n’okugunjulwa babeere abantu balamu mu maka gaabwe ne mu Bantu bannaabwe.\nAvunannyizibbwa okulaba nga abaana abeddira Enjovu basoma amasomo nga bulijjo n’okukuguka mu mirimu egitali gimu.\nOkunonya obuyambi mu byokusoma naddala eri abo abatasobola kufuna bisale by’amasomero.\nOkutegeka enisomo mu kika.\nOkukwanaganya na’babaka be Mukalo mu buli Ssaza ku nsonga zokusoma ne merimu eri ab’eddira e Njovu.\nOkutuulanga mu buli lukiiko olwa buli mweezi n’okukola alipoota ku by’enjigiriza nga bwebiyiridde mu Kika.\n2.7.16 Ow’okukunga abantu\nObuvunanyizibwa bw’Omukungu ono bunabaanga bwa kukunga abeddira enjovu mu Uganda n’ebweru wa Uganda. Anatukirizaanga obuvunanyizibwa buno ng’akola bino:\nAlina okumanyisa ab’enjovu bonna gyebali ku nkiiko z’Omutaka Mukalo awamu n’olukiiko olufuzi n’okubakunga.\nOkukunga ab’ekika mu miko gyekika nga’kolaganira wamu n’owa’mawulire\nOkuteekawo akaliiko oba obukiiko obukola ku kukunga ab’e kika nga bwanaberanga alabye ekisanidde.\nOkutuulanga mu nkiiko zonna ez’olukiiko olufuzi awamu n’endala gy’abeera ayitiddwa mu kika okusobola okumanya emirimu egyetaagisa okukola awamu n’okuwa alipoola.\n2.7.17 Ow’emirimu Egy’enjawulo (Special Duties)\nOmukungu ono tabeenga na mirimu gya nkalakalira wabula anakolanga egyo egimuweebwa Katikkiro naddala egyo egiba giguddewo mu obugwi\n3. Ababaka ba Mukalo mu bitundu\n3.1 Ennonda y’ababaka ba Mukalo\nOmutaka Mukalo anaaloondanga ababaka mu magombolola n’amasaza wonna mu Buganda n’ebweru wayo. Kino anaakikolaanga ng’amaze okwebuuza ku Bantu abakulu mu Kika nga muno mwemuli Katikkiro, Abennyiriri ez’omu Kasolya wamu n’Abamasiga.\nMukalo anayanjulaanga omubaka we oba ababaka be mu Lukiiko Lw’ennono era ne Lukiiko Lwabonna.\nOlukiiko Lw’ennono lunamalanga kukakasa oyo alondeddwa ng’omubaka wa Mukalo n’alyooka ayanjulwa mu Lukiiko Lwabonna era n’asiimwa olwo n’alyooka atandika emirimu gye.\n3.2 Ebisaanyiizo by’Omubaka wa Mukalo\nOmubaka wa Mukalo kitundu anabaanga n’ebisaanyizo bino wammanga:\n Alina obusembi bw’Essiga mw’asibuka era Obuganda bwe bulambikiddwa bulungi era tebutankanwa.\n Asembebwa Katikkiro ne Cabinet ye\n Y’asoma wakiri n’atuuka mu siniya ey’okuna era mugunjufu.\n3.3 Ekiseera Omubaka wa Mukalo ky’anamalanga ng’aweereza\nOmubaka wa Mukalo anaaweerezaanga ekisanja kya myaaka etaano(5). Tasussenga myaaka kkumi ku bubaka okuggyako nga Mukalo y’amusabye okweyongerayo. Mukalo bw’anaamwongerayo, ekiseera tekisussenga myaaka mirala ebiri (2); era Mukalo anaategezaanga Olukiiko Lw’ennono ne Katikkiro. Olwo Katikkiro n’alyooka ayanjula ensonga eno mu Lukiiko Lwabonna.\nOmubaka wa Mukalo anaabaanga n’eddembe okusaba Mukalo okuwummula ng’emyaaka etaano teginnaggwaako. Omubaka anawaanga mu buwandiike ensonga kw’avudde okuwummula.\nBw’anaatuusanga okuwummula, omubaka anaasabaanga Mukalo amukkirize ng’ebula emyeezi egitakka wansi wa mukaaga, kiryooke kisobozese Mukalo okuba n’obudde obumala okuloonda omuntu omulala adde mu kifo kye. Mukalo anaamanyisanga mangu Olukiiko olw’Ennono n’Olukiiko Lwabonna ku kuwummula kw’omubaka ono.\n3.4 Emirimu gy’ababaka ba Mukalo\nAbabaka banabaanga n’obuvunanyizidwa buno:\n Okukumaakuma ab’eddira Enjovu abali mu bitundu byabwe bonna naddala mu magombolola n’okulaba nga bakola entegeka ez’okumannyagana.\n Okulaba nga emikolo gy’e Kika egiba mu bitundu byabwe gikolebwa nga gigoberera emitendera gyagyo mu kika.\n Okulaba nga ab’eddira Enjovu emikolo gyebakola tegikontana na buwangwa bwaffe Abaganda.\n Okuleetanga amawulire agafa mu masaza gaabwe buli mweezi ng’ayita mu office ya Katikkiro; era okukakasa nti amawulire ago ganjulibwa mukama waabwe atuula mu Cabinet mu Lukiiko olufuzi olw’e Kika e Lubya.\n Okutegekanga enkiiko z’okumannyagana mu Kika mu bitundu byaabwe buli mwaka.\n Okuteekateeka olukiiko olunene olw’abeddira Enjovu mu kitundu kyatwaala ng’akyaaza ne Mukalo awamu n’ababaka okuva mu lukiiko olufuzi okulwogereramu ebifa ku Kika.\n Okutereeza ensonga zonna ezamuweebwa Mukalo mu kitundu mu linnya lye.\n Okukikirira Mukalo ku mikolo oba mu nsonga ezikwaata ku buwangwa n’ennono; era n’okunnyikiza ekika mu beddira Enjovu.\n Okukolagana obulungi n’Abamasiga n’Ab’ennyiriri zomu kasolya abali mukitundu kye okutereza ensonga z’Ekika.\n4. Ababaka b’Abakulu b’Amasiga n’ab’Ennyiriri zomu Kasolya\n4.1 Ennonda y’ababaka bano\nBuli Wassiga na Walunyiriri olwomu kasolya anaawerezanga ababaka babiri(2) okumukikirira mu lukiiko olufuzi.\nAbakiise bano banaloondebwaanga mu lukiiko lwa Ssiga oba mu Lunnyiriri olwomu kasolya. Olukiiko luno lunakubirizibwaanga Wassiga oba Walunnyiriri olwomu kasolya yennyini era tagaanenga oyo anabaanga alondeddwa abasinga obungi.\nOmubaka w’Essiga oba Ow’olunyiriri olwomu kasolya anabaanga n’ebisaanyizo bino wammanga:\n Alina obusembi bw’olunyiriri mw’asibuka bw’aba omubaka w’Essiga; oba obusembi bw’oluggya bw’aba ava mu lunyiriri olwomu kasolya.\n Obuganda bwe bulambikiddwa bulungi era tebutankanwa.\n Asembebwa ennyiriri zomu Ssiga ezisinga obungi; oba empya ezisinga obungi mu lunyiriri lwomu kasolya.\n Asembebwa Katikkiro w’Essiga oba ow’olunnyiriri olwomu kasolya ne Cabinet ye


Nsaba Buturo agugumbudde ettemu erikudde ejjembe mu ggwanga\nOmubaka wa Bufumbira County East mu Palamenti era eyaliko minisita w'empisa n’obuntu bulamu James Nsaba Buturo agugumbudde abantu abatta bannaabwe ekyeyonoonere awatali na kusaasira yadde ensisi yonna!\nButuro okwogera bino yabadde ku mukolo gw'okujaguza ag'omulunndi ogwokutaano ag'ekibiina kya Heavenly culture world resulection of light gye yakiikiride sipiika wa Palamenti Rebeeca kadaga eyabadde alina okubeera omugenyi omukulu .\nNsaba Buturo yagambye nti ettemu erigenda mu maaso mu ggwanga abalikola balinga abaliko obubaka bwe baagala okusindikira abeebyokerinda kyokka bandibadde beddako kubanga okutta abantu si nkola omuntu mw'ayinza okuyita okugonjoola ensonga.\nOno era avumiridde n'ekya bannansi ba South Africa okutandika okutta baddugavu bannaabwe n'agamba nti kino kikolwa kya busiru kubanga South Africa bwe yali eri mu bufuzi bw'obusosoze, amawanga amalala mu Afrika gaayimirira nayo okulwanyisa effugabbi kyoka kyewuunyisa okulaba nga mu kiseera kino beefuulidde abaabayamba.\n'' Nneegasse ku bantu bano okuwandiikira omukulembeze w'eggwanga ebbaluwa ezimusaba ateeke omukono ku tteeka ly’okukuuma emirembe kubanga nange ngyetaaga era njagala ne bazzukulu bange bakulire munsi erimu emirembe.\nKyendabye wano kimpadde essanyu okulaba ng'abakulembee b'enzikiriza ez'enjawulo bonna bayigiriza ki mu mirembe ne ndaba nga ne mu bintu ebirala bye tulina okukola tewali nsonga lwaki omuntu atta munne olw’okubatakiririza mu diini gwe gy’okiririzaamu ne byoufuzi byanditute ekifananyi ekyo.\nSsabawandiisi wekibiina kino David Balenzi nkonge yagambye nti bazze bawandiikira Museveni ebiwandiiko ebyenjawulo okumusaba abeeko by'akola naye tebafunanga kuddibwamu naye ekyo tekibaggya ku mulamwa era baakusigala nga bakola ekituufu okusobola okulaba ng'emirembe gibukaala mu ggwanga ne mu nsi yonna.


Bukedde Online - Bakutte 5 ku by'okufa kwa Nagirinya\nEyalabye nga bawamba Nagirinya akaabizza a...\nAbaatemudde omuwala Maria Nagirinya ayogedde engeri olukwe gye lwakoleddwaamu bwe baamulondodde okuva e Nalumunye okutuuka ku geeti ewuwe we baamuwambidde e Lungujja.\nAkulira bambega ba poliisi, Grace Akullo (mu bbulawuzi emmyuufu) nga bamulambuza we baasudde emirambo ogwa Nagirinya ne Kitayimbwa e Mukono. Mu\nOmusajja ono muvuzi wa bodaboda eyavuze abatemu ababiri kyokka nga naye yabadde mu lukwe.\nAlonkomye banne bwe baakoze obutemu era we bwawungeeredde eggulo nga poliisi emaze okukwata abalala bana(bonna awamu yaakakwata bataano). Kyokka omusajja eyabadde mu kikooti ekimyufu agambibwa nti ye yatugidde ddala Nagiriinya tannakwatibwa.\nNagirinya yawambiddwa ku Lwokusatu ekiro ng'ali ne ddereeva eyabadde amuvuga Ssaalongo Ronald Kitayimbwa. Emirambo gyabwe gyazuuliddwa ku Lwokutaano e Nama-Mukono mu kasenyi k'e Nakitutuli.\nOwa bodaboda agamba nti Nagiriiya bwe yasimbudde e Nalumunye baagoberedde emmotoka era bwe baakakasizza ng'ajja waka e Lungujja ne bagiyisa ne basimba pikipiki ku Super Market ya Green Apple Fast Foods e Lungujja Community.\nWano baamazeewo ekiseera ng'emmotoka ya Nagirinya tennatuuka. Era kamera ku Super Market zaalaze byonna bye baakoze mu kifo ekyo.\nEmmotoka ya Nagirinya bwe yabayiseeko ne balinnya pikipiki ne bagigoberera okutuuka ku geeti we baamusaliddeko.\nAbatemu ababiri abaakulidde misoni baalagidde owa bodaboda n'avuga agende abalindire ku kkubo. Era kamera zaamulaze ng'agisimbye ku kkubo ayogerera ku ssimu.\nYategeezezza poliisi nti ku ssimu yabadde ayogera n'abatemu abaabadde mu lukwe era bwe baamutegeezezza nti "vuga ogende tujja olwo naye n'asimbula."\nEbyo okubaawo abatemu baabadde bamaze okuggya Kitayimbwa ku siteeringi ne bamussa mu bbuutu y'emmotoka ate Nagirinya ne bamussa mu mutto emabega. Omutemu eyabadde mu kikooti ekimyufu ye yavuze ate munne n'atuula emabega ne Nagirinya.\nEmmotoka okuva awo baagivuze bajja Mengo, kyokka tekinnamanyika wa we baggyidde Nagirinya ne Kitayimbwa mu mmotoka kubassa mu ndala, kubanga kamera zazzeemu okubakwata nga mu mmotoka ya Nagirinya mulimu omuntu omu eyagivuze n'agireka e Nateete mu Kitooro.\nNagirinya yazaalibwa February 28, 1990. Nnyina Allen Lunkuse yafa wa myaka ena.\nMu 2017, yayanjula bba Edagr Gateni, mu maka ga bakadde be Antony Francis Lubowa e Kibuye, oluvannyuma ne bakola embaga mu October, 2018.\nKamisona wa poliisi avunaanyizibwa ku kunoonyereza ku misango gy'ettemu, Monday Johnson Agaba yagambye nti baakakwata abantu bataano.\nEbyazuuliddwa biraga nti Nagirinya bwe yasimbula ku mulimu ku Community Integrated Development Initiative (CIDI) yatuukako ewa mukwano gwe e Nalumunye mu Jomayi.\nE Nalumunye, eyo Kitayimbwa gye yamusanga amuvuge okumuzza awaka mu mmotoka Toyota Spacio UBA 570V.\nAKULLO ALONDODDE ENGERI GYE BAAWAMBA NAGIRINYA\nEggulo, akulira okunoonyereza ku buzzi bw'emisango mu poliisi, Grace Akullo, yagenze mu bifo ebisatu we baawambira Nagirinya ne Kitayimbwa, we baasuula mmotoka e Nateete mu Kitooro ne we baasudde emirambo e Mukono.\nYabadde e dayirekita wa poliisi avunaanyizibwa ku kitongole ekikung'aanya n'okwekenneenya ebizibiti awaba wazziddwa omusango ekya Forensics, Andrew Mubiru.\nYeegattibwako akulira okunoonyereza ku buzzi bw'emisango mu Kampala South, Vincent Okurut, Kamisona wa poliisi avunaanyizibwa ku kunoonyereza ku ttemu, Monday Johnson Agaba, Mark Odongo n'abalala.\nBaatandikidde mu Nabisasiro zooni e Lungujja mu Lubaga, Nagirinya gye yali apangisa.\nWano baabannyonnyodde ebyaliwo ku Lwokusatu ekiro, Nagirinya lwe yawambibwa n'engeri gye baagezaako okudduka bamutaase emmotoka n'ebalema okuyimiriza.\nAkullo yavudde mu mbeera n'atabukira ssentebe wa LC1, Paasita John Kizza n'amunenya okukulembera ekitundu ekijjudde enzikiza n'atafaayo kugamba ku batuuze kuteekawo mataala.\nBwavudde we baawambira Nagirinya, agenze ku kifo kya Green Apple Fast Foods awali kkamera ezaakutte abatemu nga bali ku bodaboda oluvannyuma lw'okuyimirirawo akaseera akawera nga baliimisa Nagirinya.\nAbâ€™e Mulago musseewo bambega


Bukedde Online - Pulogulaamu y'ebigezo bya PLE, S4 ne S6 efulumye\nSpeaker Kadaga asanyukidde omulimu ogukole...\nGAVUMENTI efulumizza kalenda y’amasomero. Abayizi ba P7, S4 ne S6 bwe banaddayo nga October 15, olwo UNEB etandikirewo nga October 16 okuwandiika abanaakola ebigezo okumala wiiki ttaano.\nEbigezo bya PLE byakukolebwa ennaku bbiri nga March 30, 2021 ne March 31; ebya S4 bitandika nga March 1, 2021 okutuuka April 6, 2021 ate ebya S6 bitandika nga April 12, 2021 okutuuka May 3, 2021. Taamu eyookubiri etandika October 15 okutuuka December 18, 2020. Taamu eyookusatu etandika January 11, 2021 okutuuka April 30, 2021.\nAbayizi bonna abali awaka bagenda kusomera waka. Bajja kuddayo ku masomero kukola bigezo ebibatwala mu bibiina ebiddako.\nKyokka bano okuddayo kijja kusinziira ku ngeri abayizi ba P7, S4, S6 n'abamatendekero aga waggulu abali mu mwaka ogusembayo gye banaagoberera amateeka ga corona. Abaana bonna abaddayo, Gavumenti ejja kubawa masiki bbiri buli omu okusobola okutangira corona okubakwata.\nBino byayogeddwa Minisita w'Ebyenjigiriza Maama Janet Museveni mu kafubo ne ttiimu ya bannamawulire ba Vision Group abaakulembeddwa omukuhhaanya w'oku ntikko Muky. Barbara Kaija mu maka g'Obwapulezidenti e Nakasero.\nYabadde n'abakungu okuli Ssaabawandiisi wa UNEB, Dan Odongo eyayanjudde kalenda y'okukola ebigezo. Abalala ye muwandiisi ow'enkalakkalira Alex Kakooza, Dayirekita w'ebisomesebwa mu siniya Hajji Ismail Mulindwa.\nKiddiridde Pulezidenti Museveni okulangirira ku Ssande nti abaana abali mu P7, S4 ne S6 n'abali mu mwaka gw'akamalirizo ogusembayo mu matendekero aga waggulu bajja kuddamu nga October 15, 2020.\nEby'okusoma kw'ebibiina ebirala bijja kumanyibwa January wa 2021 w'anaatuukira. Muky. Museveni yagambye nti buli muyizi Gavumenti egenda kumugulira masiki bbiri.\nKino kigenda kukolebwa ku bayizi abali mu masomero ga Gavumenti n'ogobwannannyini. Kyokka amasomero nga tegannaba kuddamu gagenda kusooka kulambulwa bakakase oba nga galina ebisaanyizo ebibasobozesa okusomera mu mbeera etali ya bulabe.\nKyokka n'abayizi abali ewaka tebeerabiddwa kuba Gavumenti egenda kugaba leediyo obukadde mwenda. Zigenda kuweebwa amaka gonna omuli abayizi mu ggwanga.\nEbisomesebwa by'abayizi abali mu nnasale, P1, P2 ne P3 byamaze okutegekebwa era ekiseera kyonna bigenda kuweerezebwa abayizi nga bimaze okuzzibwa mu nnimi z'ekinnansi.\nAbayizi abaliko obulemu okuli abatalaba n'abatayogera nabo babategekedde eby'okusoma nga bakozesa obubonero era bibatuukako ekiseera kyonna.\nAbayizi abagenda okusigala awaka, kirowoozebwa nti bajja kusobola okubanguka obulungi nga bakozesa ebisomesebwa ebinaaba bibaweereddwa. Bwe baneekenneenya nga bayize, bonna bajja kuyita butereevu okugenda mu bibiina ebirala.\nOluvannyuma lw'omwezi gumu ng'amasomero gazzeemu bajja kwekenneenya obusobozi bwago okulaba engeri gye banaaba beetegeseemu balabe oba nga basobola okukkiriza abayizi abakyali awaka nabo okubeegattako. Ettaamu zonna essatu zijja kusomebwa. Ettaamu yookubiri etandika October 15 bawummule nga December 18.\nEttaamu eyookusatu etandika January 11 era muno mwe banaakolera ebigezo. Abaana abali awaka nabo we bajja okuddirayo bakole ebigezo ebibayisa okugenda mu bibiina ebiddako.\nEntegeka zikoleddwa okulaba ng'amasomero gonna agayambibwako Gavumenti nga minisitule y'ebyensimbi egawa ssente ezigasobozesa okugula ebyetaago.\nJanet Museveni yasabye abazadde obuteerabira nti obuvunaanyizibwa obukulu obw'okulaba ng'abaana basoma nga bali ku ssomero n'awaka buli mu mikono gyabwe. Yabasabye okuyamba ku bayizi nga basoma.\nPulezidenti yalangirira nga March 18, okuggalawo amasomero gonna nga March 20, 2020 oluvannyuma lw'obulwadde bwa Corona okuzinda eggwanga. Ensonda mu minisitule zaategeezezza nti amasomero gagenda kulambulwa okukakasa nga tebalina mujjuzo mu bibiina.\nEbifo nga abaana mwe baliira emmere ne mwe basomera ebitabo nabyo bijja kusomerwamu kuba ekibiina tebaagalamu bayizi basukka 70.\nEbintu ebirala ng'okweyambisa weema okusomeramu, n'okusomera mu bibangirizi kigenda kweyambisibwa ng'ebibiina okusinga abayizi okubakuumira mu bibiina munda ebitayisa bulungi mpewo.\nKyokka amasomero n'amatendekero agalina abaana abayizi abangi balagiddwa okukola entegeka abamu basome ku makya ate abalala olw'eggulo.\nGAVUMENTI efulumizza kalenda\ny'amasomero. Abayizi ba P7, S4\nne S6 bwe banaddayo nga October\n15, olwo UNEB etandikirewo\nnga October 16 okuwandiika\nabanaakola ebigezo okumala wiiki\nEbigezo bya PLE byakukolebwa\nennaku bbiri nga March 30, 2021\nne March 31; ebya S4 bitandika\nnga March 1, 2021 okutuuka\nApril 6, 2021 ate ebya S6 bitandika\nnga April 12, 2021 okutuuka\nTaamu eyookubiri etandika October\n15 okutuuka December 18,\n2020. Taamu eyookusatu etandika\nJanuary 11, 2021 okutuuka April\nAbayizi bonna abali awaka\nbagenda kusomera waka. Bajja\nkuddayo ku masomero kukola\nbigezo ebibatwala mu bibiina\nebiddako. Kyokka bano okuddayo\nkijja kusinziira ku ngeri abayizi\nba P7, S4, S6 n'abamatendekero\naga waggulu abali mu mwaka\nogusembayo gye banaagoberera\namateeka ga corona.\nAbaana bonna abaddayo, Gavumenti\nejja kubawa masiki bbiri\nbuli omu okusobola okutangira\nBino byayogeddwa Minisita\nw'Ebyenjigiriza Maama Janet\nMuseveni mu kafubo ne ttiimu ya\nbannamawulire ba Vision Group\nw'oku ntikko Muky. Barbara\nKaija mu maka g'Obwapulezidenti\nYabadde n'abakungu okuli\nSsaabawandiisi wa UNEB, Dan\nOdongo eyayanjudde kalenda\ny'okukola ebigezo. Abalala ye\nAlex Kakooza, Dayirekita\nw'ebisomesebwa mu siniya Hajji\nKiddiridde Pulezidenti Museveni\nokulangirira ku Ssande nti\nabaana abali mu P7, S4 ne S6\nn'abali mu mwaka gw'akamalirizo\nogusembayo mu matendekero\naga waggulu bajja kuddamu nga\nOctober 15, 2020. Eby'okusoma\nkw'ebibiina ebirala bijja kumanyibwa\nJanuary wa 2021\nMuky. Museveni yagambye nti\nbuli muyizi Gavumenti egenda\nkumugulira masiki bbiri. Kino\nkigenda kukolebwa ku bayizi\nabali mu masomero ga Gavumenti\nKyokka amasomero nga tegannaba\nkuddamu gagenda kusooka\nkulambulwa bakakase oba nga\ngalina ebisaanyizo ebibasobozesa\nokusomera mu mbeera etali ya\nKyokka n'abayizi abali ewaka\ntebeerabiddwa kuba Gavumenti\negenda kugaba leediyo obukadde\nmwenda. Zigenda kuweebwa\namaka gonna omuli abayizi mu\nEbisomesebwa by'abayizi abali\nmu nnasale, P1, P2 ne P3 byamaze\nokutegekebwa era ekiseera\nkyonna bigenda kuweerezebwa\nabayizi nga bimaze okuzzibwa mu\nAbayizi abaliko obulemu okuli\nabatalaba n'abatayogera nabo\nbabategekedde eby'okusoma nga\nbakozesa obubonero era bibatuukako\nAbayizi abagenda okusigala\nawaka, kirowoozebwa nti bajja kusobola\nokubanguka obulungi nga\nbakozesa ebisomesebwa ebinaaba\nbibaweereddwa. Bwe baneekenneenya\nnga bayize, bonna bajja\nkuyita butereevu okugenda mu\nOluvannyuma lw'omwezi gumu\nng'amasomero gazzeemu bajja\nkwekenneenya obusobozi bwago\nokulaba engeri gye banaaba\nbeetegeseemu balabe oba nga\nbasobola okukkiriza abayizi\nabakyali awaka nabo okubeegattako.\nEttaamu zonna essatu zijja\nkusomebwa. Ettaamu yookubiri\netandika October 15 bawummule\nnga December 18. Ettaamu\neyookusatu etandika January\n11 era muno mwe banaakolera\nAbaana abali awaka nabo we\nbajja okuddirayo bakole ebigezo\nebibayisa okugenda mu bibiina\nEntegeka zikoleddwa okulaba\nng'amasomero gonna agayambibwako\nGavumenti nga minisitule\ny'ebyensimbi egawa ssente ezigasobozesa\nJanet Museveni yasabye abazadde\nobuteerabira nti obuvunaanyizibwa\nng'abaana basoma nga bali ku\nssomero n'awaka buli mu mikono\ngyabwe. Yabasabye okuyamba ku\nbayizi nga basoma.\nPulezidenti yalangirira nga\nMarch 18, okuggalawo amasomero\ngonna nga March 20, 2020\noluvannyuma lw'obulwadde bwa\nCorona okuzinda eggwanga.\nEnsonda mu minisitule zaategeezezza\nnti amasomero gagenda\nkulambulwa okukakasa nga\ntebalina mujjuzo mu bibiina. Ebifo\nnga abaana mwe baliira emmere\nne mwe basomera ebitabo nabyo\nbijja kusomerwamu kuba ekibiina\ntebaagalamu bayizi basukka 70.\nEbintu ebirala ng'okweyambisa\nn'okusomera mu bibangirizi kigenda\nokusinga abayizi okubakuumira\nmu bibiina munda ebitayisa bulungi\nn'amatendekero agalina abaana\nabayizi abangi balagiddwa okukola\nentegeka abamu basome ku\nmakya ate abalala olw'eggulo.\nMuwala wa Sam Ssimbwa ayanjulidde ku bunkenke\nSam Ssimbwa awagidde muwala we okupasula omusajja omufumbo\nVictoria University ezzeemu okugoba Sam Ssimbwa ku butendesi


Bukedde Online - Engeri Kitagenda gye yeetooloola Kaweesi\n10 abavunaanibwa ne Kabaziguruka okulya mu...\nMbega ayongedde bwiino ku batta Kaweesi:...\nEnsonda zirumiriza nti abatta Kaweesi kuliko omuntu gwe baali bamanyiganye naye obulungi eyayimiriza mmotoka ye gwe bateebereza nti ye yali Kitagenda.\nKitagenda ne Kaweesi\nAbbey Kitagenda yasooka kwetooloola mugenzi Andrew Felix Kaweesi nga baasooka kuba baamukwano ne bamanyagana okuviira ddala mu kiseera nga bombi tebannayingira poliisi.\nKigambibwa nti omuntu eyayimiriza mmotoka yatambula agisemberera era Kaweesi yassa endabirwamu okugezaako okwogera naye.\nMu kiseera kino abatemu we baamukubira amasasi ne babuukira pikipiki ne babulawo nga tewali abeetegerezza.\nOmukazi Christine Mbabazi Muhoza, eyali muninkini wa Kaweesi naye alumirizibwa okubeera mu lukwe luno, yalumiriza nti mu lukiiko olwatuula ku Kati Kati e Lugogo mu kiro ekyakeesa olunaku Kaweesi lwe yattibwa, Kitagenda yalwetabamu.\nFAMIRE YA KITAGENDA EYOGEDDE KU NKOLAGANA YE NE KAWEESI\nFatuma Namatovu, ng’ono mwannyina wa Kitagenda, avuddeyo n’annyonnyola ku nkolagana y’omugenzi Kaweesi ne Kitagenda gye yayogeddeko nti yava dda nga bano bombi tebannayingira buserikale.\nNamatovu ow’e Kanjuki mu disitulikiti y’e Kayunga era annyonnyola bwati: Ffe tusibuka Masaka e Ndolo, Kannabulemu, wadde nnawulidde abaategeezezza nti tuli b’e Jinja ekyo si kituufu.\nEnkolagana ey’amaanyi wakati wa Kitagenda ne Kaweesi, yatandikira wa mwannyinaze Dr. Hajji Moses Sseguya e Bweyogerere bano bombi we baasisinkana okuva olwo omukwano gwabwe tegwadda mabega.\nMu famire, Kitagenda twali twamukazaako lya Wembley kuba yali yaakamala okusoma e Katikamu SDA, n’ayingirirawo ekitongole kya Wembley ekyali kikulirwa Brig. Elly Kayanja mu kiseera ekyo.\nAmaka ga bazadde ba Kitagenda\nKitaffe omugenzi Dr. Alhaji Hamis Kitagenda yatuzaala abaana 60, mu bamaama ba njawulo nga Kitagenda baamuzaala omu yekka.\nEkibi abasinga ku ffe, taata tetwamulabako kuba yabuzibwa ku mulembe gwa Iddi Amin n’attibwa mu 1979.\nKitagenda yasooka kuzimba Bweyogerere kyokka n’afuna obutakkaanya ne muliraanwa we kwe kusalawo okusenguka n’agula poloti e Manyangwa n’azimba nga gy’abeera ne famire ye.\nFfe nga aba famire tetulina mutawaana ne Kitagenda era atuyamba nnyo ne nnyumba yaffe ey’oku kiggya yagizimba bulungi ya kitiibwa.\nYatutegeeza nti muserikale akolera mu ofiisi ya Pulezidenti era lumu waaliwo enkaayana z’ettaka e Kayunga wakati w’omusajja ayitibwa Kalangwa ne minisita Nantaba.\nKitagenda yajja n’agumba ku kitebe kya disitulikiti okumala ennaku ssatu nti yali atumiddwa ofiisi ya Pulezidenti.\nEnnaku ze yamala mu kifo kino yatutegeeza nti mmotoka ye gye yalimu yaliko kkamera eweereza ebintu byakola butereevu mu ofiisi ya Pulezidenti eri bakama be okulondoola byakola era n’agaana abantu okugisemberera.\nTwakitegeerako nti mwannyinaffe yagendako e Russia n’atendekebwa naye kino sikirinaako bukakafu nti era yavaayo ng’atikkiddwa diguli ekyamuyamba okumutumanga misoni ezakabi ng’akomyewo.\nKyokka nze bye bamwogerako nti amanyi ku kuttibwa kwa Kaweesi, si bikakasa era bwe kinaazuulibwa nti yakwatirwa bwereere, twagala aliyirirwe era Gavumenti emwetondere kuba bino byonoonye erinnya lye n’eya famire.\nMu bamu ku baganda ba Kitagenda kwekuli, Abdul Rahman Kamoga abeera e Canada, Dr. Hajji Moses Sseguya (Atwala ebyobulamu e Kasangati), Omusuubuzi womu Kikuubo, Abbey Muwonge, Hajjati Hadijja Namazzi (Musomesa wa ku Sir Apollo Kaggwa), Hajjati Sanulah Namuyomba (yali akola mu UTODA), Uthman Kamoga (Yali akulira eby’enjigiriza e Luweero), n’abalala bangi.


Bukedde Online - Bagumizza abasomesa b'e Buikwe ku by'okusasulwa\nBagumizza abasomesa b'e Buikwe ku by'okusasulwa\nEbyalo 15 bifunye nayikonto\nJanet Museveni asiimye abasomesa ba pulayi...\nBagumizza abasomesa b’e Buikwe ku by’okusasulwa\nOmubaka Judith Babirye ng’akwasa Semusu ekirabo.\nSSENTEBE wa disitulikiti y’e Buikwe agumizza abasomesa mu disitulikiti eno abamaze ekiseera nga tebafuna musaala nti mu bbanga eritali ly’ewala ensonga yaabwe yaakukolebwako. Abasomesa bano era baweereddwa amagezi okutandikawo SACCO eyaabwe ne bategeezebwa nti gye beegattiramu eri e Mukono tebayamba olw’obutaba mu disitulikiti yaabwe.\nBino byabadde mu bubaka obwavudde mu bakulembeze baabwe e Buikwe mu kukuza olunaku lw’abasomesa ku mukolo ogwabadde mu kisaawe kya Mehta e Lugazi. Ssentebe Mathias Kigongo yakkirizza eky’abasomesa obutasasulwa okumala ebbanga n’agamba nti kyava ku nkyukakyuka mu Gavumenti ez’ebitundu ku kutondebwawo kwa Munisipaali ya Lugazi n’eya Njeru n’awakanya ebyogerwa nti ensimbi zigabirwako abantu abamu.\nYagasseeko nti bo babeera na biwandiiko nti ensimbi zaabwe ziteekebwa butereevu ku akawunti zaabwe.\nJudith Babirye omubaka omukazi owa Buikwe nga ye yabadde omugenyi omukulu yasabye abasomesa bano nti bwe bakizuula nti SACCO eya Kayunga – Mukono Teacher’s SACCO tebayamba, batandikewo eyaabwe abakulembeze mwe banaayita okuboogerera nga bamanyi nti boogerera bantu baabwe be bakiikirira.\nAkulira SACCO eno yategeezezza nti balina obuzibu olwa Gavumenti okukyusa ensasula y’omusaala nga kati abasomesa bazifuna butereevu ku akawunti zaabwe nga bangi bamaze emyezi nga tebabateerayo. Babirye yakwasizza abakulembeze ba UNATU mu Buikwe amabaluwa agabasiima okwabadde, Billy Semusu agenda okuvuganya ku bwassentebe bw’ekibiina kya UNATU omwezi ogujja\nBagaanyi okuyisa ssente za Gavt.


Basajja Mivule avuddeyo ku mmundu gy’akaalakaala nayo ennaku zino, Ngenda kwanganga Bobi Wine ne Basajja be – Watchdog Uganda\nBasajja Mivule avuddeyo ku mmundu gy’akaalakaala nayo ennaku zino, Ngenda kwanganga Bobi Wine ne Basajja be\nBasajja Mivule ne Pisito mu kiwato\nMUNNAMAWULIRE Bwaddene Basajja Mivule nga olumu yeeyita Nsolo Nkabwe avuddeyo nayogera ku mmundu ekika kya Pisito gy’akaalakaala nayo ennaku zino mu kiwato.\nOno agamba nti eno yagifuna oluvanyuma lw’okumanya nti abantu be yali ayolekedde okwanganga, nga be bawagizi b’omu ku beesimbyewo ku bwa bwa Pulezidenti Robert Kyagulanyi Sentamu Bobi Wine ssi bangu nga bayinza okumutuusako obulabe ssawa yonna.\nAgamba nti bano baali basusse okumutiisatiisa okumutuusaako obulabe naye kwe kubasalira amagezi n’afuna emmundu okusobola okubeerinda.\n“Bobi Wine ne basajja be tebalina busobozi kutwala Ggwanga lino mu maaso, kubanga namanya okukitegeera nti balina emize emikyamu gye boolekedde okusinga mu bannaUganda omuli obusiyazi saako n’okunywa enjaga nze Mivule bye siyinza kwetabamu.\nAte bwe tubagambako nti muve ku bantu ababawa obusente okuva e bweru abasiyazi nga batiisatiisa okututta, naye ndi mwetegefu okubakwatako era mbasse ku ttaka” Basajja Mivule bwe yagambye nga awayamu ne munnamawulire Josephat Seguya ku lw’okusatu.\ngye buvuddeko Mivule yeewunyisa ensi yonna bwe yegaana oludda oluvuganya ne yeegatta ku Gavumenti ya NRM eri mu buyinza gye yali amaze akabanga ng’asojja ku luwonzi olw’ebikolwa bye yali agamba nti bilumya bannaUganda.\nOno n’olumu yakwatibwako ab’ebyokwerinda naatwalibwa ku kitebe kya bambega e Kireka naggulwako emisango egy’ekuusa ku kusiga obukyayi mu bamu ku bantu abali mu Uganda, oluvanyuma n’ateebwa.\nEkyaddirira kwe kuyita olukiiko lwa bannamawulire nategeezaa nti yali yeegasse ku Gavumenti mu butongole, nti era yali agenda kulwanyisa abagivuganya kubanga nabo yali amaze okubazuula nti baali tebalina gye batwala Ggwanga mu maaso.\nOno era yalabibwako mu katambi akamu nga asaba Pulezidenti Museveni emmotoka ennene, gye yagamba nti ajja kugikozesa nga eky’okwogerako kubanga yali mwavu mu kiseera ekyo.\nKigambibwa nti Basajja Mivule ensimbi ne mmotoka byonna bye yasaba byamuweebwa nga akati omulimu gwasinga okukola kwe kwogerera Gavumenti ya NRM ebirungi ne byekoze emyaka 35 gye maze mu buyinza.\nMafias want to kill Bobi Wine and blame his death on me, says notorious criminal Sobi\nHabitat for Humanity, Buganda start building decent homes for vulnerable Ugandans in kingdom counties


Olubereberye 25:26,Ekyamateeka Olwokubiri 2:5,Olubereberye 46:5-Olubereberye 46:6 LCB - Oluvannyuma ne muganda we - Bible Gateway\nOlubereberye 24Olubereberye 26\nOlubereberye 25:26 Endagaano Enkadde nʼEndagaano Empya (LCB)\n26 Oluvannyuma ne muganda we n’azaalibwa, omukono gwe nga gukutte ekisinziiro kya Esawu; kyebaava bamuyita Yakobo. Isaaka yalina emyaka nkaaga Lebbeeka we yazaalira abaana abo.\nEkyamateeka Olwokubiri 2:5\nEkyamateeka Olwokubiri 2:5 Endagaano Enkadde nʼEndagaano Empya (LCB)\n5 Temubasosonkerezaako lutalo, kubanga mmwe sijja kubawa ku ttaka lyabwe, wadde akatundu akatono awagya ekigere ky’omuntu. Kubanga ensi ey’ensozi eya Seyiri nagiwa dda Esawu okuba obutaka bwe obwenkalakkalira.\nOlubereberye 46:5-6 Endagaano Enkadde nʼEndagaano Empya (LCB)\n5 Awo Yakobo n’ava e Beriseba, batabani be ne bamutwalira wamu n’abaana baabwe abato, ne bakazi baabwe ne babassa mu magaali Falaawo ge yaweereza okumutwala. 6 Era ne batwala ebisibo n’ebintu byabwe bye baafunira mu nsi ya Kanani ne batuuka e Misiri, Yakobo wamu n’ezzadde lye.


Abazadde mwenyigire mu kunonyeza ku baana emirimu, Akulira UCU Dr. Senyonyi – Watchdog Uganda\nAbamu ku bayizi be ttendekero lya UCU abatikiddwa\nYunivasite y’Obukulisitaayo eya UCU e Mukono etikkidde abayizi 1156 ku matikkira gaayo ag’omulundi ogw’amakumi abiri ekitundu eky’okuna.\nAbayizi 32 bafunye ddiguli ezisukkulumye ku ndala (first class degree) nga ne ku bano, 17 bawala.\nSsaabalabirizi w’ekkanisa ya Uganda, Stanley era nga ye cansala wa yunivasity eno ow’okusatu, gano ge matikkira gaasembyeyo okubeerako mu kifo ekyo oluvannyuma lw’ennyumba y’abalabirizi okulonda Bp. Samuel Stephen Kazimba Mugalu okumuddira mu bigere nga Ssaabalabirizi ow’omwenda ate cansala wa Yunivasity y’obukulisitayo ow’okuna.\nNtagali asiimye amyuka cansala Dr. Canon John Senyonyi olw’enkolagana ennungi gy’abadde nayo gyali ebbanga ly’amaze mu kifo ky’obwacansala nga kino kye kisobozesezza emirimu ku yunivasite okugenda mu maaso.\nNtagali asabye abatikkiddwa okwewala okuguuka emisege nga batuuse mu woofiisi n’abasaba okukulembeza Katonda gye banaafuna emirimu olwo obulamu busobole okubagondera.\nAmyuka Cansala wa UCU Rev Dr. John Senyonyi bwe yabadde ayogera eri abazadde n’abayizi abatikkiddwa yagambye nti yunivasity yaabwe evaamu abaana abayivu obulungi nasaba abakozesa okweyunira abayizi baabwe kubanga basomera ddala ne bakuguka.\nYakuutidde abazadde obutalekerera baana baabwe naddala mu mbeera y’okunoonya emirimu nagamba nti kikola bulungi nnyo omuzadde naye okwenyigira obutereevu mu kunoonyezaako omwanawe omulimu kubanga nababa bagenda okugumuwa bwe balaba ku muzadde bongera okukakasa nti ddala amaka mwava ga buvunanyizibwa.


Abayizi batadde mu nkola bye baasoma ku ssomero mu bulimi\nBanka ya dfcu ejja n'ettu mu mwoleso gwa H...\nMinisita Ssempijja agamba nti, okusinziira ku bwiino gwe baakafunako, ekika ky'obulwadde obulumbye engege bugwa mu kika ekiyitibwa 'virus'. Yategeezezza nti akawuka kano kaviirako engege obutakula bulungi n'obutagejja ne zibeera mu mazzi nga zikenena bukenenyi.\nEmbeera eno etadde ne Uganda ku bunkenke era nga Gavumenti, yagambye nti bateekateeka okutuula mu lukiiko n'amawanga okuli Kenya ne Tanzania balabe bwe bayinza okunogera ekizibu kino eddagala mu bwangu ng'embeera tennasajjuka n'okusaasaana mu nnyanja endala.\nMinisita yasinzidde ku mwalo gw'e Maye mu ggombolola y'e Nairambi mu disitulikiti y'e Buvuma.\nEra Ssempijja yategeezezza nti, Gavumenti esoosootodde enteekateeka Gavumenti mw'egenda okuyita okuyamba abavubi naddala abakkiriza ne bava ku nvuba embi nga bano Gavumenti egenda kubawa ensimbi batandike okulunda ebyennyanja.\nSsempijja agambye nti Uganda eri mu kunoonyereza ku ngeri eno gy'ezze ekola mu nsi okuli Yisirayiri, Hungary ne Philippines gye basinze okugyeyambisa ennyo.\nYasabye n'abavubi okwekolamu ebibiina ng'enteekateeka eno w'enaatuukira ejja kubayamba nnyo ng'eyita mu bibiina.\nAbavubi mu kiseera kye kimu baamusabye abeeko ky'annyonnyola ku nsonga y'abavubi abakaaba olw'okutulugunyizibwa abaserikale ba UPDF ababagoba ku nnyanja olw'envuba embi.\nYe omubaka w'e Buvuma mu Palamenti Robert Migadde Ndugwa yagambye nti ebbanga ddene baludde nga basaba Gavumenti ebeereko ky'ekolera abavubi abeewaddeyo ne bava ku nvuba embi okusinga okubaleka mu bbanga ate nga bwe banaabaleka mu bbanga bagenda kuddayo bavube obwennyanja obuto.\nSsedduvutto bamukalize emyaka 15


Bukedde Online - Omuyimbi muzibe asaba kuvujjirirwa nga Fresh Kid: Ku myaka 12 alina ennyimba 10 bwe ddu!\nMabirizi attunse ne Ssaabawolereza ku musango gw'okuggya ekkomo ku myaka\nNankabirwa ng'asanyusa bato banne\nBYA SOPHIE NALULE\nAngel Nankabirwa ow'emyaka 12 bw'omuwulira ng'ayimba ku muzindaalo odduka mbiro otere esange n'okulaba ku muyimbi owekitone olweggwoowo ly'ayimbisa kyokka bw'omutuukako bw'okakasa nti mwana muto ate muzibe talaba!\nNankabirwa alina ebyewuunyisa bingi ng'omusemberedde. Abeera ne maama we Nnaalongo Jennifer Nabukenya ku kyalo Buswabulongo mu Munisipaali y'e Mityana, asoma P.3 ku New day Primary School wabula ng'okusoma akasoobo kyava ku maaso agaalwala nga wa myezi esatu ne gaziba na kati taddangamu kulaba era buli ky'akola maanyi ga Katonda n'okukozesa obwongo bwe. Emisomo yagitandikira ku myaka 7 olwembeera ye.\nNankabirwa eyaziba amaaso ng'alya mu ndago\nBw'ati Nankabirwa yayanyumizzaamu n'omusasi waffe;\nEky'obutalaba nga ntandise buyise kyankosa naye nga sirina kyakukola, nga bwe ng'enda mu kibiina bannange bamanyi okunjerega n'onkusekerera nti ndi muzibe ate nsoma n'abato, nga kinnuma mpulira maloboozi gokka naye nga sirina baani abangeya kale nga sirina kyakukola.\nNakigumira kubanga kyenjagala nange kubaako kyembeera mu bulamu bwensi eno, mpozzi n'okuyiga Oluzungu kuba kikulu.\nNankabira talaba, amaaso gaaziba\nKyokka buli lwe nnabanga mu bannange nga mbeerako embeera gyenjiga ne ntuula ne nneefumitiriza nzekka ne mbaako ebigambo byenteeka mu bwongo nenjiiya oluyimba ate ne lukwatayo era okulukakasa nga bwenzirayo nnyimbiramu maama naye ne yeewuunya ate ng'alina okukkriza nti nze ndweyiiyirizza kubanga siraba nti waliwo ampandiikira byennyimba. Olaba ne ku ssomero mpuliriza basomesa nga bwenteeka mu mutwe.\nWenjogerera nnakayiiya ennyimba 10, esatu ze nnaakakolera audio kuliko; Abato, Tojerega bintu bya Mukama, n'olwemikola 'Abagenyi baffe. Enyimba endala zenjiiyizza kuliko; Come Dance, Omuliro ssigutya n'endala nnyingi.\nNtuula awo ne mbirowooza lwaki ndi bwenti ng'ate ssi bwe nnazaalibwa naye oluusi ne nsaba Katonda n'angumya. Ekintiisa nti ndi mwana muto siraba kubanga nandibadde nsobola okwenoonyeza maneja n'abazirakisa bankwate ku mukono nga Fresh Kid.\nNankabirwa yadde talaba, asobola okuwaata emmere naddala amatooke n'okukola emirimu emirala\nWadde ndi muzibe ng'oggyeeko nti nneyiiyiza ennyimba ne nnyimba naye buli mulimu ngusobola era situula awo kuwulira nga maama akola emirimu muyambako anti obulema ssi buteesobola.\nNsaba Maama Fiina, Minisita era omubaka omukyala ow'e Mityana Judith Nabakooba n'abantu ssekinoomu buli asobola okunnyamba okunziruukirira nsobole okukwata ennyimba zange ku audio oba okunkwata ku mukono ku nnamba z'essimu zino 0757658502 oba 0776402735.\nNnaalongo Jennifer Nabukenya\nNsaba Maama Fiina\nTojerega bintu bya Mukama\nMityana Judith Nabakooba


Nnaabagereka asabye gavumenti eyongere ku mutindo gw’ebyenjigiriza eri abaana abawala - StaDailyNews\nHome Luganda Amawulire Nnaabagereka asabye gavumenti eyongere ku mutindo gw’ebyenjigiriza eri abaana abawala\nMaama Nnaabagereka Sylvia Nagginda asabye gavumenti yaawakati okwongera ku mutindo gw’ebyenjigiriza, kiyambe okutumbula ebiseera by’eggwanga eby’omu maaso.\nOkusaba kuno Nnaabagereka akukoledde ku Bulange e Mmengo ku Mmande bw’abadde yeetabye mu kukuza olunaku lw’omwana omuwala mu nsi yonna, mu nteekateeka ewagiddwa ekitongole kya Nnaabagereka Development Foundation ne World Vision.\n“Omwana bw’afuna okumanya oba amagezi, kimubeerera kyangu okuloopa, okutebuka oba okugaana eby’okutulugunyizibwa mu ngeri yonna.” Nnaabagereka bw’agambye.\nOlunaku luno lukuzibwa buli mwaka era olw’omulundi guno luyindidde wansi w’omulamwa ogugamba nti, “Omulembe gwa tekinologiya gwe mulembe gwaffe.”\nNnaabagereka Sylvia Nagginda asinzidde wano n’asaba abazadde bateeketeeka abaana baabwe aboobuwala nga bakyali bato, tusobole okutereeza omulembe ogujja era babayambe okusobola okwettanira tekinologiya.\n“Nsaba abo bonna b’ekikwatako okulaba nti abaana aboobuwala bafuna omukisa okukozesa tekinologiya ow’omulembe guno. Kino kijja kusoboka nga tubawadde obukuumi ku mitimbagano n’obusobozi obukozesa tekinologiya ono.” Nnaabagereka bw’annyonnyodde.\nNg’akabonero k’okutumbula okwekkiririzaamu mu mwana omuwala, Nnaabagereka awaddeyo woofiisi ye eri musaayimuto Trea Ebriel Namakula, ayige engeri gye batambuzaamu emirimu.\nMusaayiuto Namakula Trea agambye nti ebyenjigiriza by’omwana omuwala birina okusoosowazibwa, kuba okutendeka omwana omuwala obeera otendese ggwanga lyonna.\nKino era kikoleddwa ne Ssenkulu wa BBS Terefayina, Omukungu Patrick Ssembajjo, naye awaddeyo woofisi ye eri Angel Nakiyingi okumuwa embavu n’okwekkiririzaamu nti naye asobola okubaako ebyannaggwano by’akola mu nsi eno.\nMu kaweefube y’omu, abayizi; Atukunda Favour ne Katusabe Christine, beegasse ku Faridah Nakayiza okusoma amawulire ga Gy’otobadde ku Terefayina, okwongera okwekkiririzaamu.\nOmukungu wa World Vision avunaanyizibwa ku baana, Irene Kagoya ategeezezza nti ekitongole kifuna okwemulugunya ku mpeereza mu gavumenti naddala woofisi ezivunaanyizbwa obuterevu ku baana, n’asaba zongerwemu amaanyi.\nBino we bijjidde ng’ekitongole kya Nnaabagereka Development Foundation kikyagenda mu maaso n’okutumbula omwana omuwala nga kiyita mu misomo egy’enjawulo egitegekebwa wamu n’okumubangula nga kiyita mu Kisaakaate kya Nnaabagereaka, ekitegekebwa buli mwaka.\nPrevious articleIkwaput returns as Lutalo names squad for Awcon qualifiers\nNext articleHow and where to buy MTN Uganda shares


Bukedde Online - Mike Mutebi ne Misagga bandibonerezebwa\nMike Mutebi ne Misagga bandibonerezebwa\nNkumba obusungu ebumalidde ku YMCA\nOmuzibi wa URA agudde mu bakifeesi\nMutebi (ku ddyo) ng’abuuza ku Moses Basena eyali atendeka Villa (wakati).\nPULEZIDENTI wa Nyamityobora, Ying. Ben Misagga n'abalala mukaaga bali mu kattu oluvannyuma lw'olukiiko lwa FUFA olw'oku ntikko okulagira bayitibwe bakunyizibwe ku bigambibwa nti beenyigira mu bikolwa by'okudibaga emipiira.\nKigambibwa nti bano nga bayita mu kwogera eby'ensimattu, n'ebikolwa ebyekuusa ku kugulirira ebirala, baadibaga emipiira egimu, ekintu FUFA ky'egamba nti teyinza kukigumiikiriza.\nMu lutuula ku kitebe kya FUFA e Mengo ku Lwokuna nga lwakubiriziddwa pulezidenti, Ying. Moses Magogo, kyategeezeddwa nti abakungu abamu ku baayitiddwa lipoota eyakolebwa akakiiko akaatekebwawo ku nkomerero ya sizoni ewedde okunoonyereza ku nnamula embi eya baddiifiri n'emivuyo emirala mu liigi ebaluma era balina okunnyonnyola.\nOlukiiko lwa FUFA olw'oku ntikko wano we lwasaliddewo okuyita Misagga, Smart Obedi owa Tooro United (eyali Soana), Jimmy Lukwago owa Kira Young n'abalala okuli; Salmin Saleh (BUL), David Were, Geofrey Mulibanga, n'omutendesi wa KCCA, Mike Mutebi basindikibwe mu kakiiko ka FUFA ak'empisa beewozeeko. Beegattiddwaako kiraabu okuli; Mbarara City ne Tooro United nazo ezinoonyerebwako olw'ebikolwa ebikontana n'amateeka g'omupiira bye zeenyigiramu sizoni ewedde.\nGye buvuddeko, akakiiko ka FUFA akakwasisa empisa mu mpaka ezitegekebwa FUFA nga kakulirwa Deo Mutabaazi kaakaliga Mutebi emipiira ena n'okumuweesa engassi ya bukadde bubiri lwa kugamba nti ebikopo bya liigi ya ‘super' mu myaka egiyise, ttiimu zaabiwangulanga lwa kugulirira kyokka nga talina bujulizi ku nsonga eno.\nMu ngeri y'emu, baddiifiri; Ali Kaddu, Muzamiru Tulu, Ashraf Miiro, Richard Kimbowa ne Ndawula Shaban Mawanda nabo baayimiriziddwa okulamula emipiira oba okukola emirimu gyonna egyekuusa ku mupiira nga bwe banoonyerezebwako ku nsonga y'emu, eyeekuusa ku nnamula embi eyaliwo sizoni ewedde.\nAhmed Hussein, omwogezi wa FUFA yagambye nti akakiiko akakwasisa empisa kakwasiddwa ensonga zonna ezasaliddwaawo okuva mu lipoota era bano bonna kagenda kubayita essaawa yonna bannyonnyole, nga bwe kakola okunoonyereza\nEng Ben Misagga\nShe Corporates eramuza kikopo kyakubiri\nKCC esekeredde aba UTODA\nAbagagga bamezze KCCA\nOkugaziya Kampala kiggyibwemu ebyobufuzi ekibuga kikulaakulane


Bukedde Online - Tewali bujulizi buluma Kitatta ku by'okutta owa Case Hospital - Poliisi\nTewali bujulizi buluma Kitatta ku by'okutta owa Case Hospital - Poliisi\nKitatta bamuvunaanye emisango 5: Gya nnaggomola\nOwa NRM eyagobwa ku mulimu olw'okuwakanya ...\nKITATTA nga tannasimbibwa mu kkooti y’amagye e Mbuya, poliisi yasoose kutegeeza nti tewali bujulizi bwonna bumugatta ku musango gw’okutemula omukozi wa Case Hospital, Francis Ekalungar.\nAbattakisi abaakulembeddwa Mustafa Mayambala (owookubiri ku kkono) nga bali n’omwogezi wa NRM mu Wakiso Muwanga Lutaaya ku kkooti.\nOmwogezi wa poliisi mu ggwanga Emilian Kayima yasinzidde mu lukuh− haana lwa bannamawulire olwatudde ku makya eggulo ku CPS mu Kampala n’agamba nti abantu munaana be bali ku fayiro eyo era kw’abo Abdallah Kitatta taliiko.\nMu kusooka fayiro yabaddeko abantu mukaaga wabula ne bagattako abantu abalala babiri ne bawera munaana.\nKayima yagambye nti abali ku fayiro kuliko Muzamiru Mawa, Resty Gorreti Nalunga, Huzairu Kiwalabye, Deo Iga, David Bizimani, Kikandi Rukundo ssaako n’abakuumi ba Case Hospital babiri Vincent Chandia ne Francis Mulema nga bavunaanibwa emisango ebiri okuli okutta wamu n’ogw’obubbi nga fayiro yaabwe yaweerezeddwa ew’omuwaabi wa gavumenti okugyekenneenya era bw’anakkaanya n’ebirimu, abo omunaana batwalibwe mu kkooti.\nKiwalabye muganda wa Kitatta era gwe baasooka okukwata ne balyoka bakima ne Kitatta.\nWaasoose kubeerawo kusika muguwa wakati wa poliisi n’amagye ku fayiro ya Kitatta.\nAmagye gaabadde gaagala Kitatta ateekebwe ku fayiro eyo nga galaga nti obujulizi weebuli kyokka nga poliisi erina okwongerayo fayiro ew’omuwaabi wa gavumenti eraga nti tewali bujulizi ku Kitatta era n’esalawo aleme kugattibwako.\nKayima yagambye nti omusango gwe bamanyi nga poliisi oguvunaanibwa Kitatta gwa kugezaako kulemesa kukwata bantu amagye be gaali geetaaga ng’abasinga baali bammemba ba Bodaboda 2010.\nYategeezezza nti poliisi yafunye okwemulugunya okuva mu bavuzi ba bodaboda 35 abalumiriza aba Bodaboda 2010 okubatuusaako ebisago nga okwemulugunya kwabwe bakutwalidde avunaanyizibwa ku kunoonyereza ku buzzi bw’emisango mu Kampala n’emiriraano Johnson Olal.\nOmusajja anyize Mary Bata n'alaajana\nMary Bata yeekoze obusolo mu bbaala


Bukedde Online - Mukulu Kimeze endagaano gy'ajuliriza tagimanyi - Mmengo\nOmuliro gutabudde ab''oku Kaleerwe ne balwanira mu lukiiko\nMandela bamusiibudde mu ddwaaliro\nAdded 2nd September 2013\nETTAKA ly’embuga ya Mugerere eryaliko yiika 49 lisigaddeko kitundu kya yiika na kisaawe awasambirwa omupiira!\nBya Saulo Wokulira\nAbantu abasukka mu 800 be bazze basenga ku ttaka lino okulimalawo era nga mu kiseera kino ow’essaza Mugerere,\nSsevvume Musoke talina w’akolera mirimu gye gya ssaza.\nDisitulikiti y’e Kayunga y’emu kw’abo abaasenga ku ttaka lino nga ku kitebe ky’essaza kwennyini, yazimbako ekitebe kyayo, ekizimbe ky’ebyobulamu, ekitebe kya poliisi, ofiisi y’omuwaabi wa gavumenti, wamu ne kkooti nga bino byonna bizimbiddwa mu kifo kye kimu okuli embuga y’essaza lya Mugerere.\nOw’essaza Ssevume Musoke agamba nti ekiri e Bugerere jjoogo lyennyini kubanga abakulira disitulikiti baamugoba ku kitebe oluvannyuma lw’okukozesa obuyinza bwabwe ne beegabira ebyapa ku ttaka lino ne bazimbako ofiisi zaabwe mwebakolera kyokka ng’emirimu gya Buganda nnyini ttaka tewali we gikolerwa.\nEkitebe ky’ebyobulamu ku ttaka ly’essaza.\nEssaza ly’e Bugerere likolebwa amagombolola mwenda okuli Galiraya, Bbaale, Kayonza, Kitimbwa, Kayunga, Kayunga mumyuka, (town council), Busaana Nazigo e Kangulumira. Ettaka eryaweebwa embuga ya Mugerere likwata ku byalo bisatu okuli Ntenjeru, Kagoye, Kyambogo kyokka nga kuno kwonna kujjudde abantu abazimbyeko amayumba.\nSsabanyala Capt. Baker kimeze bwe yatuukiriddwa yagambye nti basanyufu olw’endagaano eyassibwako emikono wakati wa pulezidenti Museveni ne Kabaka, ng’ekkiriza Abanyala okusigaza eby’obuwangwa bwabwe.\nWabula yannyonnyodde nti ye nga bwe yagitaputa, Abanyala kati bajja kuba ba ddembe okugenda ku kitebe ky’essaza batandike okuddukanyizaawo emirimu gyabwe kubanga mu ndagaano mulimu akatundu akalagira okubaddiza embuga.\nEkizimbe ky’embuga y’essaza.\nWabula minisita avunaanyizibwa ku by’amateeka e Mmengo, Apolo Makubuya yategeezezza nti mukulu Kimeze endagaano\ngy’ajuliza tamanyi bigirimu kubanga byayogera si bituufu nti baaweebwa ekitebe ky’essaza ly’e Bugerere.\nMakubuya yannyonnyodde nti ebintu ebyogerwako mu ndagaano Mmengo by’erina okuwaayo, by’ebyo ebyassibwawo abafuzi b’ensikirano mu bitundu nga Bugerere bye babadde bakozesa nti kyokka bw’otwala ekyokulabirako ekya Bugerere, Kimeze talina kintu kye yali akoze ng’omukulembeze ow’ennono nga bwe yessaawo, n’olwekyo endagaano temuwa bintu bya Buganda\nEkitebe kya poliisi ekizimbibwa ku ttaka ly’esaza.\nYagambye nti aba disitulikiti y’e Kayunga abazimbye ku ttaka ly’essaza buli kye bataddeko kijja kusasulwa, abantu basaanye babeere bakkakkamu.\nWabula omu ku baami ba Kabaka atwala Ntenjeru, Ronald Ndugga yannyonnyodde nti abaami abazze bafuga essaza lino okuva emabega be bazze batunda ebibanja ku ttaka lino nti era abasenze beesitula ne bagenda e Mmengo okukkaanya ku ky’obusenze bwabwe naye aba Buganda Land Board ne babagumya nti balindirire okulungamya okunaava e Mmengo ku nsonga eno era kye balinda.\nMukulu Kimeze endagaano gy’ajuliriza tagimanyi - Mmengo\nAfande, nva kunywa 'ddagala' si mwenge!\nNnamwandu wa Pasita Mugerwa ayingizzaawo omulenzi omuto\nPastor Kiganda ayogedde ku njiri y'okunguudo n'akuutira abaakuguse mu by'omwoyo


Bukedde Online - Jennifer Musisi asiimye Bukedde ku kabaga ka bannamawulire\nkusaddaaka'Omusumba yannimba baganda bange...\nMuky. Musisi ne bannamawulire nga bazina ppaka kkiini.\nNNANKULU wa Kampala, Jennifer Musisi naye toyinza kumunyooma mu mazina! Bwe yabadde ku kabaga ke yakoledde bannamawulire ng’abasiima emirimu n’obuwagizi bwe balaze eri ekitongole ky’akulembera ekya KCCA okumanyisa Bannakampala ne Bannayuganda okutwaliza awamu emirimu gye kikoze, yatemye ddansi ne yeewuunyisa abaabaddewo.\nMuky. Musisi yasiimye emiko gya ‘Ono ye Kampala’ egifulumira mu Bukedde buli Lwakusatu nti gimuyambye okumulaga awali ebikyamu ne bitereezebwa era bayooyoose ekibuga nga kati kitemagana ate tukyakola ebirala bingi omuli n’enguudo.\nAkabaga kano akaabaddewo ku Lwokutaano ekiro ku Ssezibwa Road mu maka aba KCCA mwe baggya eyali Meeya Sebaggala nga kati waafuulibwa kimu ku bifo we batendekera abantu (KCCA Training Center),\nMuky. Musisi yagambye nti abaamawulire baamuyamba nnyo mu lutalo lw’okununula ekifo kino. “Singa ebya KCCA tetubibabuulira ne mubitegeeza Bannakampala tebanditegedde bye tukola. Mukoze omulimu gwa maanyi si mu kumanyisa bantu bigenda mu maaso mu Kampala kyokka, naye n’okutuwabula nga musinziira ku mikutu gyammwe.”


Bukedde Online - Omuyizi wa UCU afiiridde mu kidiba kya wooteeri\nOmuyizi wa UCU afiiridde mu kidiba kya wooteeri\nBabanguddwa ku kutangira enkozesa y'ebiragalalagala\nEyaliisa omwana wa bba omusaayi gwe bamusi...\nPOLIISI e Mukono etandise okunonyerezza kungeri omuyizi w’etendekerolya Uganda Christin University e Mukono abadde mu mwaka gwe ogusebaayo gye yafiiridde mu kidiba ekiwugimrwamu ku hotel emu esangimbwa mu kibuga Mukono.\nPOLIISI e Mukono etandise okunonyerezza kungeri omuyizi w'etendekerolya Uganda Christin University e Mukono abadde mu mwaka gwe ogusebaayo gye yafiiridde mu kidiba ekiwugimrwamu ku hotel emu esangimbwa mu kibuga Mukono.\nOmugenzi yategeerekese nga Nathan Kamanzi ng'abadde asoma essomo lya\nHuman Resource Management.Yafiiridde Hasteh Royale Hotel esangibwa ku kyalo Njerere - Nantabulirirwa mu Goma division mu district y'e Mukono ng'eno ekyali mu kuzimbibwa.\nOkusinzira ku mwogezi w'entendekero lino Walter Washika yategezezza\nBukedde nti omuyizi ono okufa kyaddiridde okugenda mu kifo kino\nn'abane abalala basatu akawungeezi k'eggulo okuzannya omupira\nkyokka nga o kigambibwa nti babadde batamidde.\nWashika agamba nti oluvanyuma lw'abayizi banno okumaliriza okuzaanya\nomupiira babuuse omulundi gunno nebagwa mu swimming pool ne batandiika\nokuwunga, nekyadiridde ye Kamanzi eyabadde atamidde okutandiika\nokuwanika emikono wakati mu mazzi nga mu kavuvugano kanno alambirira\nekidiba kino kwekujja namugyamu nagezaako okumuwa obujjanjjabi\nOno agenze mu maaso nannyonnyola nti, abakulira ekifo kino baategeezezza abakulira eby'okwerinda ku ttendekero lino nabo abaasitukiddemu okugenda okulaba embeera wabula ye eyabadde alabirira ekifo kino teyalinze Ambulence nasalawo okumuteeka mu boda boda okumuddusa mu ddwaaliro lya UCU okusobola okufuna obujjanjjabi obusokerwako.\nOkusinzira ku Dr. Robert Kajubi omu ku bakulira kiriniki ya UCU\neya Allan Galpin Clinic yategeezezza abatwala entendekero lino nti mu kiseera we baatusirizza omuyizi ono yabadde amaze okufa olw'amazzi amangi ge yabadde amize, era nga banno oluvannyuma omulambo bagwongeddeyo mu ggwanika ly'eddwaaliro lya Mukono Church Of Uganda Hospital.\nAbooluganda bamugobye mu nju ne yeekumako omuliro n'afa!\nMujje tudduke emisinde gya Kabaka - Mugula\nAbawala lwe bakandaalirirza abasajja nga bakyabeetegereza\nAbapoliisi bayonjezza Kamwokya\nAbatuuze b'e Ganda mu Town kkanso bakoze bulungibwansi


Bukedde Online - Bazingizza ababbi ne batta omu\nDrake azze n'amateeka agatiisizza abasuubuzi\nEkiragiro ky'okuwera walagi w'obuveera kis...\nNassaazi n'omwana be baabadde bagenda okutta.\nABATUUZE ku kyalo ky'e Jjokolera mu ggombolola y'e Nangabo mu disitulikiti y'e Wakiso bataayizza ababbi abaayingiridde amaka g'omutuuze omu ne babakuba era be babatta wabula omu n'asimattuka era n'adduka.\nDoreen Nassaazi 19 omukozi mu maka ga Musitafah Businga omukozi mu kkampuni ekola enguudo eya Energo, yasimattuse okuttibwa ababbi bano n'omwana Hassan Mugisha 4 oluvannyuma ly'okuyingirirwa abazigu bano ne babasaba ssente nga tebazirina olwo ne baagala okubattira mu kisenge kya mukama we.\nNASSAAZI ANNYONNYOLA "Essaawa zaabadde 5:00 ku makya ku Lwokutaano abasajja babiri ne bajja awaka nga nteekateeka ekyemisana.\nOlwabadde baagenze butereevu mu nnyumba ne mbabuuza kye baagala ne bantegeeza nti, baagala mazzi ga kunywa. Nabagambye bafulume ebweru ngabaleetere ne bagaana okufuluma. Nayingidde mu nnyumba okubawa ne bankwata ne bankanyuga mu ntebe n'omwana gwe nabadde naye.\nBahhambye nti, mubeerawo basatu abalala baliwa ne mbagamba nti tebaliiwo. Baatandise okunkanda ssente ne bahhamba nti singa sibalagirira we ziri bagenda kunzita n'omwana. Nakutte eccupa ne ngibakuba ne batiiriika omusaayi nabo ne bava mu mbeera ne batandika okunkuba buli we basanze.\nBaabadde n'ennyondo n'emiguwa era bwe baanoonyezza ssente ne zibabula bantutte mu kisenge kya taata ne bansiba akandooya ne mu bulago wakati mu kulaajana naye nga sirina ayamba." NASSAAZI N'OMWANA BASIMATTUKA Ebadde ebula eddakiika nga 15 okuwera essaawa 7:00 ez'omu ttuntu, omuvuzi wa bodaboda ayitibwa Ssemata yatuuse awaka ng'abadde atumiddwa nnannyini maka.\nSsemata bwe yayise nga tewali ayitaba kwe kuggulawo oluggi ateekeye ebintu bye baamutisse naye olwabandudde oluggi abazigu bano ne bamukuba ennyondo ku mutwe n'okumusika okumuzza mu nnyumba kyokka n'abasinza amaanyi n'abeesimattulako n'adduka nga bw'akuba enduulu esombodde abatuuze n'abazigu bwe balabye nga byonoonese ne bassaako kakokola tondeka nnyuma n'abatuuze ne babasimbako.\nAbatuuze basobodde okukwatako omu omulala n'abeesima-ttulako wabula gwe bakutte ne bamukuba okutuusa lwe bamusse. Ye Ssemata baamututte mu ddwaaliro e Mulago okufuna obujjanjabi.\nGwe basse baakebedde essimu gye yabadde nayo ng'eri mu mannya ga Ali Mukasa. Abatuuze nga bamaze okutta omubbi baagenze ewa Businga ne basanga nga Nassaazi omukka abaka mubake ne batandika okumuwujja okutuusa bw'azze engulu wabula nga yenna atafaananika olw'engeri gye baabadde bamukubyemu.\nOmutuuze Edward Kigguddu yagambye nti ababbi ab'ekika kino kati bangi mu kitundu kino era ono abadde waakubiri nga ogwasooka baalumba mutuuze munnaabwe emisana ne bamubba nga tewali ategedde kyokka bwe baamala okumubba ne bamuleka nga bamusibye emiguwa.\nBaasabye Gavumenti okuteeka kkamera mu byalo okusinga bwe banaazimalira mu bibuga ate mu byalo abantu bafa era singaowa bodaboda tayatuuse mu budde tewali yanditegedde eyasse omukozi w'awaka n'ensonga eyamussizza. Poliisi y'e Matugga yatutte omulambo mu ddwaaliro e Mulago ng'okunoonyereza bwe kugenda mu maaso.


Goonya elidde omukyala ow’olubuto olw’emyezi 8 e Namayingo, Baziiseeko mukono gwokka – Watchdog Uganda\nOkusinziira ku batuuze bagamba nti mu ttuntu ly'okulw'okusatu Suzan ne bakyala banne baagenda ku nnyanja okukima amazzi nga eno ggoonya gye y'amubakira bwe yali asena amazzi okumpi n'olubalama, nti era wano yagezaako okulwana kyokka nga emunywezezza nnyo ate nga ne banne olw'alaba nga emukutte ne badduka.\nABATUUZE b’okukyalo Isingila ekisangibwa ku bizinga bye Ddolwe mu Disitulikiti ye Namayingo baguddemu ensisi Ggoonya eyakula n’ewola bw’ezindukirizza mutuuze munaabwe ne mulya nelekawo mukono gwokka era gwe baaziise.\nSuzan Akullo yeyafudde era nga abadde ali olubuto olw’emyezi 8 era nga mukyala mufumbo ne mwami we Charles Odoi, era nga babadde n’abaana abalala 2.\nOkusinziira ku batuuze bagamba nti mu ttuntu ly’okulw’okusatu Suzan ne bakyala banne baagenda ku nnyanja okukima amazzi nga eno ggoonya gye y’amubakira bwe yali asena amazzi okumpi n’olubalama, nti era wano yagezaako okulwana kyokka nga emunywezezza nnyo ate nga ne banne olw’alaba nga emukutte ne badduka.\nBagamba nti amangu ago bakuba enduulu eyasomboola abatuuze ne balwanagana nayo okukkakkana nga bagisuuzizza omukono gwokka gwe baziise ku kyalo Isingila.\nAmyuka omubaka wa Gavumenti mu Disitulikiti ye Namayingo Majid Dhikosooka yagambye nti mu kitundu kino goonya nnyingi nnyo nti era afunye amawulire nti abatuuze abawerako zibalidde ne basaanawo, ate abalala bafuuka balema olwe bisago eby’abatuusibwako goonya zino wakati mu kwetaasa okubalya.\nYanyonyodde nti bagenda kutuukirira be kikwatako mu kitongole kye by’obulambuzi basobole okujja bayigge goonya zino bazikwate zitwalibwe gye bayinza okuzikuumira okusobola okuwonya abatuuze mu kitundu kino abali mu ntiisa etagambika.\nMu kitundu kino mulimu goonya nnyingi era nga abatuuze baayo bakifuula kyabulijjo singa ziba zilidde omuntu yenna.


Bukedde Online - Kasirye Ggwanga alangiridde okwesimbawo ku kya ssentebe wa disitulikiti y'e Mityana\nKasirye Ggwanga alangiridde okwesimbawo ku kya ssentebe wa disitulikiti y'e Mityana\nAbayizi ba S4 batandise ebigezo\nEbya S.4 bitandika nkya\nAdded 13th October 2014\nBRIG. Kasirye Ggwanga alangiridde nga bw’agenda okwesimbawo avuganye ku kifo kya ssentebe wa disitulikiti y’e Mityana mu kulonda kwa 2016, ng’essira agenda kuliteeka ku kya kutereeza kibuga n’okukola ku nguudo eziyingira mu byalo wamu n’okukulaakulanya ebyobulimi.\nBya KIZITO MUSOKE ne LUKE KAGIRI\nKasirye Ggwanga eyaliko ssentebe wa disitulikiti y’e Mubende okutuuka mu 2001 agamba nti yeewuunya okulaba nga bukya ava mu ntebe emyaka 13 emabega, abakulembeze balemeddwa okubeerako kye bongera ku bintu bye yaleka akoze naddala enguudo.\nMu kiseera ekyo Mityana yali ekyali ku Mubende nga tezinnakutulwamu kufunamu disitulikiti bbiri.\nKasirye agamba nti enguudo ze yali akoze nga Gavana (bwe yali yeeyita) wa Mubende, mu kiseera kino ziringa ebisinde ebitwala ente kyokka ng’abakulembeze abaliwo tebalina kye bakolawo.\nYagambye nti ekisinga okumwennyamiza kwe kubeera nti, wadde takyali mu ntebe amaliriza alina okukunga abantu ne bakola bulungibwansi okutereeza amakubo agamu wabula ng’abakulembeze abazivunaanyizibwako bali mu kweriira nsimbi!\nEkiseera Kasirye we yaviira ku bwa ssentebe bwa disitulikiti y’e Mubende, abantu baali bakyamwagala nnyo, kubanga yakola amakubo mangi era nga yali yateekawo enkola y’abatuuze okwerimira amakubo gaabwe, olwo disitulikiti n’ebasasula.\nYalondoolanga nnyo emirimu gya disitulikiti, era nga wadde yali muganzi, kyokka yafuga ekisanja kimu kyokka n’ataddamu kwesimbawo.\nEkibuga ky’e Mityana bwe kifaanana.\nKasirye Ggwanga bamuzaala ku kyalo Katakala mu Mityana Town Council, era ng’alina ffaamu ku kyalo Nkene, ekisangibwa mu ggombolola y’e Maanyi mu ssaza ly’e Busujju mu disitulikiti y’e Mityana.\nNg’ali mu kuziika Samwiri Mugwisa Omwezi oguwedde, Kasirye yayongedde okukkaatiriza nga bw’amaliridde okudda ku Bwassentebe bw’e Mityana, akole ku biremye.\nYalumirizza abakulembeze okudda mu kulya enguzi ne beerabira ekyabalonza.\nKyokka wadde Kasirye yalangiridde, naye abantu abamu balinamu okutya nti ayinzaobuteesimbawo, kuba ne mu kulonda okwayita era yalaga nga bw’ateekateeka okwesimbawo kyokka ku nkomerero n’akyusa ekirowoozo.\nWabula abawagizi be bagumidde ku ngeri gy’atadde amaanyi mu kakuyege ky’ataakola mu kulonda kwa 2011.\nABALALA ABASUUBIRWA MU LWOKAANO\nMu kiseera kino ssentebe wa disitulikiti y’e Mityana ye Deborah Kyazike Kinobe, era asuubirwa okuddamu okwesimbawo mu kifo kyekimu kino.\nAbalala abaagala ekifo kino kuliko, munnamateeka Ibrahim Kamya Kameze, era ng’ono yaliko kansala akiikirira ekibuga Mityana ku lukiiko lwa disitulikiti y’e Mubende, wadde nga mu kiseera kino abadde tali mu bukulembeze.\nOmulala abwagala ye munnamagye eyawummula, Capt. Muwanga Kaweesi. Ono mu kiseera kino akola n’abasirikale abagaba ebintu bya NAADS e Mityana. Bamuzaala ku kyalo Nambaale ekisangibwa mu ggombolola y’e Busimbi.\nEMBEERA Y’OBUKYAFU MU MITYANA TOWN COUNCIL YEERALIIKIRIZA\nOmubaka wa pulezidenti e Mityana, Lt Joy Walusimbi alumbye abakulembeze ba Mityana Town Council n’abanenya olw’okulemererwa okuyonja ekibuga, era n’abalabula nti singa balemwa okuweereza obulungi, baakukwatibwako n’omukono ogw’ekyuma.\nWalusimbi yategeezezza wiiki ewedde nga bwe yabadde atandise okulondoola enzirukanya y’emirimu mu kanso ng’agamba nti okumala ebbanga aba kanso babadde balemeddwa okutuusa obuweereza mu bantu awatali nsonga nnung’amu.\nMu kiseera kino ebinnya byeyongedde ku nguudo z’ekibuga Mityana wamu ne kasasiro kyokka abakiddukanya tebavuddeyo kukyusa mu buweereza.\nEzimu ku nguudo ezisinga okubeera mu mbeera embi lwe lwa Kampala Road, olwayibwamu ettaka ebitundu ebimu, ekiraga nti lwali lugenda kukolebwa kyokka ettaka lyalekebwa awo.\nOkumala ebbanga abaddukanya Mityana Town Council babadde bategeeza nga bwe batalina nsimbi zikola mirimu nti balina ebbanja lye basasula mu kitongole ky’emisolo, ekya URA.\nYadde ng’emyezi esatu emabega bazisasuddeko kyokka kigambibwa nti ebbanja terinnagwayo. Walusimbi yagambye nti yabadde agudde mu lukwe nga aba kanso bategeka okutunda poloti ezimu ez’ettaka ly’ekibuga nti basobole okukola enguudo, kino n’akiyimiriza.\n“Nabawandiikidde era n’akulira abakozi mu disitulikiti ne mmutegeeza nti okukola emirimu mu kibuga tekyetaaga kusooka kutunda bintu. Bwe binaggwawo olwo banaatunda ki okukola emirimu emirala,” bwe yagambye.\nYagasseeko nti ng’akolagana n’abakulembeze ba disitulikiti, balagidde aba kanso bakole emirimu gyonna awatali kwekwasa nsonga yonna kubanga ensimbi ze balina okukozesa ziva mu Gavumenti.\nYagambye nti singa embeera eno tekyuka, agenda kukoseza obuyinza n’amateeka ebisingako.\nOMUBAKA AYAMBYE TOWN COUNCIL\nOmubaka omukyala akiikirira Mityana, Sylvia Namabidde yayise abaddukanya ekibuga kino omwezi oguwedde n’abatwala mu kitongole ekikola ku nsimbi z’enguudo, ekya Uganda Road Fund, ne kikkiriza okubawa ensimbi.\nNamabidde yagambye nti, ensimbi ze basuubira Okufuna zigenda kuyamba Okuddaabiriza ekitundu ky’oluguudo lwa Kampala Road olusinga okubeera obubi.\nOkuva ku kkono; Ssentebe Kinobe ne RDC Lt. Walusimbi\nABA KANSO BAANUKUDDE\nAkulira eby’emirimu mu kibuga Mityana, Gonzaga Ssebulime yagambye nti baafunye obukadde 50 okuva mu kitongole kya URF.\nYagambye nti zino zigenda kukozesebwa okukuba ebiraka ku luguudo lwa Kampala Road.\n“Mu kiseera kino akakiiko akakola ku by’okugaba emirimu ne ttenda ke kakyatusibye naye ensimbi twazifunye ezigenda okukuba ebiraka,” bwe yagambye.\nKasirye Ggwanga alangiridde okwesimbawo ku kya ssentebe wa disitulikiti y’e Mityana\nAbadde akwana muwala wa Landiloodi attiddwa mu bukambwe\nEnsonga 5 ezivaako ente okukonziba\nLwaki ovakedo wange akunkumuka ng'akyali muto?


Bukedde Online - Tetugenda kusirika ng'ebika bisereba\nKkondomu ezisoba mu kakadde 1 ezirimu ebituli...\nBakatikkiro b'ebika mu lukiiko lwe baabaddemu\nBakatikkiro b'ebika mu Buganda balayidde nga bwe batagenda kusirika busirisi ng’ebika byabwe byongera okusereba ne bategeeza nti, kino ky'ekiseera okwegatta basalire wamu amagezi okubitumbula.\nBaabadde mu lukiiko lwabwe olwa buli mwezi olwatudde mu kigo ky'ekika ky'Effumbe ku luguudo Kabakanjagala ku Lwokusatu.\nKatikkiro w'ekika ky'Engeye, Ssebunnya Katabula Bbumwe ng'annyonnyola ku birina okukolebwa mu Abataka Abaagalana SACCO\nSsentebe w'olukiiko luno, Omutaka Patrick Kisekka Ddungu yagambye nti nga bakatikkiro b'ebika abamanyiddwa obulungi nga balina okussa mu nkola ebikolebwa mu bika kuba gye bakoma okugayaala n'ebika bye bakulembera bizing’ama.\n"Tulina kuba bumu, tukolere wamu era tufube okulaba ng’ebika byaffe bitambulira ku musingi gwe gumu. Tekiggya kukola makulu ng’ekika ekimu kigenda mu maaso kyokka ekirala nga kisigalira ate ng’ebika bye bikola Obuganda," Kisekka bwe yagambye. Yakubirizza bakatikkiro okujjumbira enteekateeka z'olukiiko olubagatta eziruubirira okusitula embeera zaabwe ng’abantu ate n'ebika.\nOmuwandiisi w'olukiiko lwa Bakatikkiro (ku kkono) Hajji Kitandwe ne Ssentebe w'olukiiko lwabwe, Kisekka Ddungu (ku ddyo) ng'ayogera mu lukiiko\nMu lukiiko lwe lumu bakatikkiro bakubye ttooci mu kibiina kyabwe eky'okuwola n'okutereka kye baatandikawo ekya Bataka Abaagalana Sacco ne bategeeza nti bakatikkiro bangi balemye okumanya amakulu gaakyo era ssentebe waabwe Kisekka n'abasaba okujjumbira okweterekera n'okwewola beekulaakulanye.\nKatikkiro w'ekika ky'e Ngeye, Omutaka Ssebunnya Bbunwe mu lukiiko luno mwe yaweeredde bakatikkiro banne amagezi buli omu okukunga bakatikkiro b'amasiga, emituba, ennyiriri, n'abazzukulu abalala mu bika okwegatta ku Sacco eno eyagunjibwawo n'ekigendererwa ekigatta ebika.


Psalm 21 NIVUK - Zabbuli 21 LCB | Biblica América Latina\nPsalm 21 NIVUK - Zabbuli 21 LCB\n1Ayi Mukama, kabaka ajaguliza mu maanyi go.\nObuwanguzi bw’omuwadde nga bumuleetedde essanyu lingi!\n2 Omuwadde omutima gwe bye gwetaaga,\nera buli ky’asabye n’akamwa ke tokimummye.\n3 Ddala ddala wamwaniriza n’emikisa gyo egijjudde ebirungi,\nn’omutikkira engule eya zaabu omuka ennyo ku mutwe gwe.\n4 Yakusaba obulamu, era n’obumuwa,\nennaku ennyingi ez’emirembe n’emirembe.\n5 Obuwanguzi bwe wamuwa bumuleetedde ekitiibwa kinene.\nOmuwadde ekitiibwa n’oyatiikirira.\n6 Ddala omuwadde emikisa gyo egy’olubeerera,\nn’omujjuza essanyu ng’oli naye buli kiseera.\n7 Kubanga kabaka yeesiga Mukama,\nera olw’okwagala okutaggwaawo okw’oyo Ali Waggulu Ennyo,\nkabaka tagenda kunyeenyezebwa.\n8 Omukono gwo guliwamba abalabe bo bonna;\nomukono gwo ogwa ddyo gulikwata abo abakukyawa.\n9 Bw’olirabika, Ayi Mukama,\nolibasiriiza n’omuliro ng’ogw’omu kyoto ekyengeredde.\nMukama, ng’ajjudde obusungu, alibamira bonna,\nera alibamalirawo ddala.\n10 Olizikiriza ezzadde lyabwe ku nsi,\nn’abaana baabwe bonna n’obamalawo mu baana b’abantu.\n11 Newaakubadde nga bakusalira enkwe,\nne bateekateeka ebikolwa ebibi, kyokka tewali kye basobola kutuukiriza.\n12 Balikyuka ne bakudduka bwe baliraba\nng’obaleezeemu omutego gwo ogw’obusaale.\n13 Ogulumizibwenga, Ayi Mukama, mu maanyi go.\nTunaayimbanga nga tutendereza obuyinza bwo.\nLCB : Zabbuli 21